Avviż Legali Importanti

|

52010PC0015

Proposta għal regolament tal-Kunsill li jemenda d-Deċiżjoni 2008/839/ĠAI dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II)  /* KUMM/2010/0015 finali - NLE 2010/0006 */

	[pic] | IL-KUMMISSJONI EWROPEA |Brussel 29.1.2010KUMM(2010)15 finali2010/0006 (NLE)Proposta għalREGOLAMENT TAL-KUNSILLli jemenda d-Deċiżjoni 2008/839/ĠAI dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II)MEMORANDUM TA’ SPJEGAZZJONI1. Il-kuntest tal-proposta• Ir-raġunijiet u l-għanijiet tal-propostaIl-Kummissjoni qed tikkontribwixxi għad-disponibbiltà tal-funzjonalitajiet il-ġodda tal-SIS II u għalhekk għaż-żamma ta' livell għoli ta' sigurtà fiż-żona ta' ġustizzja, libertà u sigurtà. Hija qed tfittex li tagħti lill-iżvilupp tal-SIS II impetu ġdid wara l-perjodu ta' analiżi u tiswija li matulu numru konsiderevoli ta' diffikultajiet u żbalji magħrufa ssewwew filwaqt li ġew jew imfassla jew implimentati soluzzjonijiet sabiex jirrimedjaw għalihom.Din il-proposta, u proposta għal Regolament dwar l-istess suġġett, għandhom l-għan li ma jħallux lid-Deċiżjoni 2008/839/ĠAI li tirregola l-migrazzjoni mis-Sistema tal-Informazzjoni ta' Schengen fil-forma kurrenti tagħha (SIS 1+) għas-Sistema tal-Informazzjoni ta' Schengen tat-tieni ġenerazzjoni (SIS II) tiskadi qabel mal-migrazzjoni tkun saret teknikament fattibbli. Minbarra dan, din il-proposta tassigura l-flessibbiltà legali għall-iżvilupp tal-SIS II permezz ta' xenarju tekniku alternattiv tal-SIS 1+ RE, fil-każ li ssir bidla għal dan ix-xenarju.Din il-proposta qed tiġi ppreżentata bħala Regolament skont il-bażi ġuridika xierqa tat-Trattat dwar il-Funzjonament tal-Unjoni Ewropea li daħal fis-seħħ dan l-aħħar.Fl-istess waqt, sabiex tiġi żgurata l-ġestjoni effiċjenti tal-iżvilupp u l-migrazzjoni tal-SIS II, Bord Globali tal-Ġestjoni tal-Programm (“GPMB”) qed jitwaqqaf bħala grupp ta' esperti għall-ġestjoni u l-koordinazzjoni mtejba tal-programm globali SIS II u l-attivitajiet relatati b'mod ġenerali, flimkien mal-konsistenza bejn l-iżviluppi tas-sistemi ċentrali u nazzjonali. Din il-proposta hija konsistenti mal-Konklużjonijiet tal-Kunsill tal-4-5 ta' Ġunju 2009 li stiednu lill-Kummissjoni, filwaqt li tibni fuq l-esperjenza miksuba, u mil-lezzjonijiet li ttieħdu, mill-approċċ tal-ġestjoni tal-programmi tal-SIS II globali stabbilit mill-Konklużjonijiet tal-Kunsill tas-26-27 ta' Frar 2009 u f'konformità mal-qafas legali, sabiex tippreżenta approċċ ta' ġestjoni mtejjeb għall-istruttura tal-ġestjoni tal-proġetti tal-SIS II.It-trasparenza tal-proċess tal-iżvilupp tal-SIS II għall-Parlament Ewropew qed tinżamm permezz tal-obbligu eżistenti ta' rappurtar.• Kuntest ġeneraliIs-Sistema ta’ Informazzjoni ta' Schengen (SIS) stabbilita skond id-dispożizzjonijiet tat-Titolu IV tal-Konvenzjoni tad-19 ta’ Ġunju 1990 li timplimenta l-Ftehim ta’ Schengen tal-14 ta’ Ġunju 1985 bejn il-gvernijiet tal-Istati tal-Unjoni Ekonomika tal-Benelux, ir-Repubblika Federali tal-Ġermanja u Franza dwar l-abolizzjoni gradwali ta' kontrolli fuq il-fruntieri komuni (il-"Konvenzjoni ta’ Schengen") u l-iżvilupp tagħha, SIS 1 +, tikkostitwixxi għodda essenzjali biex jiġu applikati d-dispożizzjonijiet tal-acquis ta’ Schengen kif inhu integrat fil-qafas tal-Unjoni Ewropea.L-iżvilupp tat-tieni ġenerazzjoni tal-SIS (SIS II) ġie fdat f’idejn il-Kummissjoni b’mod konformi mar-Regolament tal-Kunsill (KE) Nru 2424/2001 u mad-Deċiżjoni tal-Kunsill 2001/886/ĠAI tas-6 ta' Diċembru 2001 dwar l-iżvilupp tat-tieni ġenerazzjoni tas-Sistema ta' Informazzjoni ta' Schengen (SIS II). L-SIS II se tieħu post l-SIS 1+. L-iżvilupp tal-SIS II jikkunsidra l-aħħar żviluppi fil-qasam tat-teknoloġija tal-informazzjoni u jippermetti l-introduzzjoni ta’ funzjonalitajiet ġodda.Fir-Regolament (KE) Nru 1987/2006 tal-Parlament Ewropew u tal-Kunsill[1] tal-20 ta' Diċembru 2006 dwar l-istabbiliment, it-tħaddim u l-użu tas-sistema ta’ informazzjoni ta' Schengen tat-tieni ġenerazzjoni (SIS II), kif ukoll fid-Deċiżjoni tal-Kunsill 2007/533/ĠAI tat-12 ta’ Ġunju 2007[2] dwar l-istabbiliment, it-tħaddim u l-użu tas-sistema ta’ informazzjoni ta’ Schengen Tat-Tieni Ġenerazzjoni (SIS II), hemm stipulati dispożizzjonijiet dwar l-istabbiliment, it-tħaddim u l-użu tas-SIS II. Dawn l-istrumenti jipprevedu li dawn se jkunu japplikaw għall-Istati Membri li jipparteċipaw fis-SIS 1+ minn dawk id-dati biss li jridu jiġu stabbiliti mill-Kunsill, filwaqt li jaġixxi bl-unaninimità tal-Membri tiegħu li jirrappreżentaw lill-gvernijiet tal-Istati Membri li jipparteċipaw fis-SIS 1+. Imbagħad, dawn għandhom jieħdu post id-dispożizzjonijiet tal-acquis ta’ Schengen li jirregolaw is-SIS 1+, b’mod partikolari d-dispożizzjonijiet rilevanti fil-Konvenzjoni ta’ Schengen.Qabel ma jseħħ dan, l-utenti tas-sistema preżenti SIS 1+ se jkollhom jaqilbu għas-sistema SIS II. Għalhekk tfassal qafas legali għall-migrazzjoni mill-SIS 1+ għall-SIS II. Sabiex jitnaqqsu r-riskji ta' tħarbit fis-servizz meta tkun qed issir il-migrazzjoni, għandu jkun hemm arkitettura teknika provviżorja għat-tħaddim tas-SIS 1+ li tkun tippermetti lis-SIS 1+ topera b'mod parallel ma' ċerti partijiet tekniċi tal-arkitettura tas-SIS II għal perjodu tranżitorju.Iż-żmien previst għall-istrumenti kurrenti tal-migrazzjoni, u b'mod partikolari d-data li fiha jiskadu li hija fil-preżent stabbilita bħala mhux aktar tard mit-30 ta' Ġunju 2010, ma jidhirx li għadu realistiku. Din il-proposta, għaldaqstant, għandha l-għan li twaqqaf milli tiskadi d-Deċiżjoni tal-Kunsill 2008/839/ĠAI qabel ma sseħħ il-migrazzjoni. Ir-rwol tal-GPMB jkun li jaġixxi bħala l-punt fokali bejn l-atturi u l-partijiet interessati involuti fl-iżvilupp tal-SIS II. B'mod partikolari, huwa jippermetti lill-Kummissjoni u l-Istati Membri sabiex jikkoordinaw il-programm globali b'mod konsistenti mar-responsabbiltajiet u l-attivitajiet rispettivi tagħhom fir-rigward tal-proġetti ċentrali u nazzjonali tal-SIS II.Filwaqt li żżomm l-allokazzjoni bażika tar-responsabbiltajiet bejn il-Kummissjoni, Franza u l-Istati Membri li qed jieħdu sehem, kif diġà hemm fl-istrumenti li għandhom jiġu emendati, din il-proposta tissimplifika l-proċessi tal-ġestjoni.• Id-dispożizzjonijiet fis-seħħ fil-qasam tal-proposta-  il-Konvenzjoni tad-19 ta’ Ġunju 1990 li timplimenta l-Ftehim ta’ Schengen tal-14 ta’ Ġunju 1985 bejn il-gvernijiet tal-Istati tal-Unjoni Ekonomika tal-Benelux, ir-Repubblika Federali tal-Ġermanja u Franza dwar l-abolizzjoni gradwali tal-kontrolli fuq il-fruntieri komuni tagħhom[3] (il-Konvenzjoni ta’ Schengen);-  ir-Regolament tal-Kummissjoni (KE) Nru 2424/2001 tas-6 ta’ Diċembru 2001 dwar l-iżvilupp tas-Sistema ta’ Informazzjoni ta’ Schengen tat-tieni ġenerazzjoni (SIS II)[4] kif emendat bir-Regolament tal-Kunsill (KE) 1988/2006 tal-21 ta’ Diċembru 2006[5];-  id-Deċiżjoni tal-Kunsill 2001/886/JHA tas-6 ta’ Diċembru 2001[6] dwar l-iżvilupp tas-Sistema ta’ Informazzjoni ta’ Schengen tat-tieni ġenerazzjoni (SIS II) kif emendata bid-Deċiżjoni tal-Kunsill 2006/1007/JHA tal-21 ta’ Diċembru 2006[7];-  Ir-Regolament (KE) Nru 1987/2006 tal-Parlament Ewropew u tal-Kunsill tal-20 ta’ Diċembru 2006 dwar l-istabbiliment, it-tħaddim u l-użu tas-sistema ta’ Informazzjoni ta’ Schengen tat-tieni ġenerazzjoni (SIS II) ;-  Id-Deċiżjoni tal-Kunsill Nru. 2007/533/JHA tat-12 ta’ Ġunju 2007 dwar l-istabbiliment, it-tħaddim u l-użu tas-Sistema ta’ Informazzjoni ta’ Schengen tat-Tieni Ġenerazzjoni (SIS II) ;-  Ir-Regolament (KE) Nru 1986/2006 tal-Parlament Ewropew u tal-Kunsill tal-20 ta' Diċembru 2006 dwar l-aċċess għas-Sistema ta’ Informazzjoni ta' Schengen tat-Tieni Ġenerazzjoni (SIS II) mis-servizzi fl-Istati Membri responsabbli għall-ħruġ ta’ ċertifikati ta’ reġistrazzjoni tal-vetturi[8];-  Id-Deċiżjonijiet tal-Kummissjoni 2007/170/KE u 2007/171/KE tas-16 ta’ Marzu 2007 li jistabbilixxu r-rekwiżiti tan-netwerk għas-Sistema ta’ Informazzjoni ta’ Schengen II[9];-  Ir-Regolament tal-Kunsill (KE) Nru 189/2008 tat-18 ta’ Frar 2008 dwar it-testijiet tat-tieni ġenerazzjoni tas-Sistema ta’ informazzjoni ta’ Schengen (SIS II)[10];-  Id-Deċiżjoni tal-Kunsill 2008/173/KE tat-18 ta’ Frar 2008 dwar it-testijiet tat-tieni ġenerazzjoni tas-Sistema ta’ Informazzjoni ta’ Schengen (SIS II)[11];-  Regolament tal-Kunsill (KE) Nru 1104/2008 tal- 24 ta’ Ottubru 2008 dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II)[12];-  Id-Deċiżjoni tal-Kunsill 2008/839/ĠAI tal-24 ta’ Ottubru 2008 dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II)[13].• Il-konsistenza ma' politiki u għanijiet oħra tal-UnjoniMa tapplikax.2. Il-konsultazzjoni mal-partijiet interessati u l-valutazzjoni tal-impatt• Konsultazzjoni mal-partijiet interessatiL-esperti tal-Istati Membri huma involuti mill-qrib fl-iżvilupp tal-SIS II, b’mod partikolari fil-qafas tal-Kumitat tal-SIS-VIS. Minbarra dan, l-iżvilupp tal-SIS II diġà ġie diskuss fil-qafas tal-korpi ta' tħejjija tal-Kunsill. Il-Konklużjonijiet tal-Kunsill tal-4-5 ta' Ġunju 2009 jistiednu lill-Kummissjoni sabiex tressaq mill-aktar fis possibbli, iżda mhux aktar tard minn Ottubru 2009, proposti leġiżlattivi sabiex jiġu emendati l-istrumenti tal-migrazzjoni.• Taqsira tat-tweġibiet u ta’ kif tqiesuDin il-proposta tieħu f'kunsiderazzjoni r-riżultat ta' diskussjonijiet estensivi mal-Istati Membri, speċjalment fil-qafas tal-Kumitat tal-Artikolu 36.• Ġbir u użu tal-kompetenzaMa ntużax għarfien espert estern għat-tħejjija ta’ din il-proposta.• Stima tal-impattL-ebda Valutazzjoni tal-Impatt mhi meħtieġa għal din il-proposta għal Regolament tal-Kunsill li mhix inkluża fil-Programm Annwali Leġiżlattiv u ta' Ħidma tal-Kummissjoni (CLWP) u għaliex hija l-kontinwazzjoni ta' proġett tekniku mingħajr impatti ekonomiċi, soċjali u ambjentali identifikabbli b'mod ċar.3. L-elementi legali tal-proposta• Is-sommarju tal-azzjoni propostaL-għan tal-proposta preżenti huwa li ma titħalliex tiskadi d-Deċiżjoni tal-Kunsill 2008/839/ĠAI qabel il-migrazzjoni, li tiġi assigurata l-flessibilità legali għal xenarju tekniku alternattiv sabiex jinkisbu l-funzjonalitajiet tal-SIS II fuq il-bażi tal-SIS 1+, fil-każ li jidħol fis-seħħ dan ix-xenarju, u sabiex il-ġestjoni tal-iżvilupp u l-migrazzjoni tal-SIS II, b'mod partikolari fir-rigward tal-koordinazzjoni bejn il-proġetti tal-Kummissjoni u l-Istati Membri, ikunu effiċjenti kemm jista' jkun. Sabiex jinkiseb dan l-aħħar għan, qed jitwaqqaf il-GPMB bħala grupp ta' esperti fil-livell tal-programm globali.• Bażi ġuridikaIl-bażi ġuridika għal dan ir-Regolament hija l-Artikolu 74 tat-Trattat dwar il-Funzjonament tal-Unjoni Ewropea peress li jittratta l-kooperazzjoni amministrattiva bejn l-awtoritajiet kompetenti tal-Istati Membri f'rabta mal-prevenzjoni, is-sejba u l-investigazzjoni ta' offiżi kriminali. Barra minn dan, din il-proposta hija marbuta mal-kooperazzjoni amministrattiva bejn ministeri kompetenti u awtoritajiet ġudizzjarji jew ekwivalenti tal-Istati Membri.• Il-prinċipju tas-sussidjarjetàIl-proposta tirrispetta l-prinċipju tas-sussidjarjetà fis-sens li l-għan prinċipali tal-azzjoni proposta, jiġifieri l-migrazzjoni mill-SIS 1+ għall-SIS II, ma tistax tinkiseb mill-Istati Membri individwalment.• Il-prinċipju ta’ proporzjonalitàIl-proposta preżenti ma tmurx lil hinn minn dak li hu meħtieġ sabiex jintlaħaq l-għan tagħha. Hija tikkonforma mal-prinċipju tal-proporzjonalità peress li l-attivitajiet tal-Kummissjoni huma ristretti għall-elementi ċentrali tal-SIS II, għall-attivitajiet ta’ koordinazzjoni u għall-forniment ta’ għodda teknika li tippermetti l-iskambju b’suċċess tad-dejta tal-SIS 1+ bejn l-SIS 1+ u l-SIS II ('il-konvertitur'). Minbarra dan, il-GPMB diġà jeżisti bħala struttura ta' konsultazzjoni informali għall-finijiet tal-koordinazzjoni mitluba mill-istrumenti eżistenti. Il-koordinazzjoni bejn il-Kummissjoni u l-Istati Membri hija neċessarja sabiex jiġi żgurat is-suċċess globali tal-SIS II.• L-għażla ta’ strumentiL-unika forma ġudizzjarja skont it-Trattat dwar il-Funzjonament tal-Unjoni Ewropea biex tiġi posposta d-data li fiha tiskadi d-Deċiżjoni tal-Kunsill 2008/839/ĠAI kif inizjalment ifformulata hija Regolament tal-Kunsill. Għall-bqija ta' din il-proposta, Regolament tal-Kunsill hija l-aktar strument xieraq għall-azzjoni proposta fid-dawl tal-ħtieġa li jiġu applikati regoli u proċessi uniformi għall-ġestjoni u l-migrazzjoni tal-iżvilupp tal-SIS II. Id-dispożizzjonijiet ippreżentati f'dan ir-Regolament huma preċiżi, mingħajr kundizzjonijiet, direttament applikabbli u, min-natura stess tagħhom, ma jitolbux azzjoni mill-Istati Membri sabiex jittrasponuhom fil-liġi nazzjonali.Deċiżjoni ta' qafas mhix l-istrument xieraq billi l-proposta ma tinvolvi l-ebda approssimazzjoni tal-liġijiet tal-Istati Membri.Minħabba n-natura ta’ żewġ pilastri tal-istrumenti li għandhom jiġu emendati, proposta għal Regolament tal-Kunsill ibbażat fuq l-Artikolu 74 tat-Trattat dwar il-Funzjonament tal-Unjoni Ewropea tikkumplimenta r-Regolament tal-Kunsill li qiegħed jiġi propost b’dan.4. L-implikazzjoni għall-baġitIr-Regolament tal-Kunsill (KE) Nru 2424/2001 u d-Deċiżjoni tal-Kunsill 2001/886/ĠAI dwar l-iżvilupp tas-Sistema ta’ Informazzjoni ta’ Schengen tat-tieni ġenerazzjoni stabbilixxa li l-infiq involut fl-iżvilupp tas-SIS II għandu jitħallas mill-baġit ġenerali tal-Unjoni Ewropea.Bl-istess mod, skont l-Artikolu 5 tar-Regolament (KE) Nru 1987/2006 tal-Parlament Ewropew u tal-Kunsill tal-20 ta’ Diċembru 2006 u skont l-Artikolu 5 tad-Deċiżjoni tal-Kunsill 2007/533/ĠAI tat-12 ta’ Ġunju 2007 l-ispejjeż għall-istabbiliment, għat-tħaddim u għall-manutenzjoni tal-SIS II Ċentrali u għall-infrastruttura tal-komunikazzjoni għandhom jitħallsu mill-baġit ġenerali tal-Unjoni Ewropea. L-ispejjeż għall-istabbiliment, it-tħaddim u ż-żamma ta’ kull N. SIS II għandhom jitħallsu mill-Istat Membru kkonċernat.Taħt l-Artikolu 15 tar-Regolament (KE) Nru 1104/2008 u d-Deċiżjoni tal-Kunsill 2008/839/ĠAI kif kienu fformulati s'issa, spejjeż addizzjonali għall-miżuri ta' migrazzjoni, l-ittestjar, il-manutenzjoni u l-iżvilupp fil-livell ċentrali (l-SIS II Ċentrali u l-Infrastruttura tal-Komunikazzjoni) ġew allokati għall-baġit ġenerali tal-Unjoni Ewropea wkoll. L-ispejjeż tal-ittestjar, tal-migrazzjoni, tal-manutenzjoni u tal-iżvilupp tas-sistemi nazzjonali, inkluż l-N.SIS II, komplew jitħallsu minn kull Stat Membru kkonċernat.Il-proposta preżenti ma timmodifikax din l-istruttura bażika. Madankollu, hija se testendi l-bażi legali eżistenti li kienet diġà ġiet stabbilita fir-Regolament (KE) Nr 1104/2008 u d-Deċiżjoni tal-Kunsill 2008/839/ĠAI sabiex tkopri l-perjodu ta' wara t-30 ta' Ġunju 2010 sal-migrazzjoni. Minbarra dan, l-ispejjeż li jirriżultaw mil-laqgħat tal-GPMB li qed jiġi stabbilit minn din il-proposta, inklużi l-ispejjeż għall-membri u l-esperti li jattendu, jinġarru mill-baġit ġenerali tal-Unjoni Ewropea. L-approprjazzjonijiet neċessarji sabiex jiġu koperti l-ispejjeż li jirriżultaw mil-laqgħat tal-GPMB se jiġu mill-approprjazzjonijiet li huma bħalissa previsti fl-Ipprogrammar Finanzjarju 2010-2013 għas-Sistema tal-Informazzjoni ta' Schengen (SIS II).L-ispejjeż li jinqalgħu minħabba l-attivitajiet fuq il-livell tal-SIS 1+, inklużi l-attivitajiet supplementari ta' Franza, għan-nom tal-Istati Membri (tal-SIS 1+), għandhom jitħallsu skont l-Artikolu 119 tal-Konvenzjoni ta’ Schengen. Dan l-Artikolu jistipula li l-ispejjeż tal-istallazzjoni u tat-tħaddim tal-funzjoni tal-appoġġ tekniku tal-SIS 1+, kif imsemmi fl-Artikolu 92 (3) tal-Konvenzjoni, inkluż l-ispejjeż tal-linji li jikkollegaw it-taqsimiet nazzjonali tas-Sistema ta’ Informazzjoni ta’ Schengen mal-funzjoni tal-appoġġ tekniku, għandhom jitħallsu b’mod konġunt mill-Istati Membri, filwaqt li l-ispejjeż sabiex tiġi stallata u titħaddem it-taqsima nazzjonali tas-Sistema ta’ Informazzjoni ta’ Schengen għandhom jitħallsu minn kull Stat Membru individwali.Il-Kummissjoni ppreparat dikjarazzjoni finanzjarja li qed tkun annessa ma’ din il-proposta.5. Informazzjoni addizzjonali• Emenda tal-leġiżlazzjoni eżistentiL-adozzjoni tal-proposta se tinvolvi l-emendar tad-Deċiżjoni tal-Kunsill 2008/839/ĠAI.• Klawżola ta’ analiżi/reviżjoni/terminazzjoni awtomatikaDin il-proposta fiha klawżola ta’ estinzjoni modifikata. Id-data li fiha din tiskadi għandha tiġi stabbilita mill-Kunsill, li jaġixxi skont l-Artikolu 71(2) tad-Deċiżjoni tal-Kunsill Nru 2007/533/ĠAI.• SkedaDan ir-Regolament tal-Kunsill għandu jiġi adottat mhux aktar tard minn Ġunju 2010 sabiex tiġi żgurata l-kontinwità tal-preparazzjonijiet u tat-twettiq f'waqtu tal-attivitajiet ikkonċernati.2010/0006 (NLE)Proposta għalREGOLAMENT TAL-KUNSILLli temenda d-Deċiżjoni 2008/839/ĠAI dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II)IL-KUNSILL TAL-UNJONI EWROPEA,Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-Artikolu 74 tiegħu,Wara li kkunsidra l-proposta mill-Kummissjoni[14],Wara li kkunsidra l-opinjoni tal-Parlament Ewropew[15],Billi:1.  Is-Sistema ta' Informazzjoni ta' Schengen tat-tieni ġenerazzjoni (SIS II) ġiet stabbilita bir-Regolament (KE) Nru 1987/2006 tal-Parlament Ewropew u tal-Kunsill tal-20 ta' Diċembru 2006 dwar l-istabbiliment, it-tħaddim u l-użu tas-sistema ta’ informazzjoni ta' Schengen tat-tieni ġenerazzjoni (SIS II)[16] u bid-Deċiżjoni tal-Kunsill 2007/533/ĠAI tat-12 ta' Ġunju 2007, dwar l-istabbiliment, it-tħaddim u l-użu tas-sistema ta’ informazzjoni ta’ Schengen tat-tieni ġenerazzjoni (SIS II)[17].2.  Il-kundizzjonijiet, proċeduri u responsabbiltajiet applikabbli għall-migrazzjoni mill-SIS 1+ għall-SIS II huma stabbiliti fir-Regolament tal-Kunsill (KE) Nru 1104/2008 tal-24 ta' Ottubru 2008 dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II)[18] u d-Deċiżjoni tal-Kunsill 2008/839/ĠAI tal-24 ta' Ottubru 2008 dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II)[19]. Madankollu, dawn l-istrumenti se jiskadu mhux aktar tard mit-30 ta' Ġunju 2010.3.  Il-prekundizzjonijiet għall-migrazzjoni mhumiex se jiġu ssodisfati sat-30 ta' Ġunju 2010. Sabiex l-SIS II tkun tista' ssir operattiva kif mitlub mir-Regolament (KE) 1987/2006 u d-Deċiżjoni 2007/533/ĠAI, ir-Regolament (KE) Nru 1104/2008 u d-Deċiżjoni 2008/839/ĠAI għandhom għalhekk ikomplu japplikaw sakemm tkun tlestiet il-migrazzjoni.4.  Il-Kummissjoni u l-Istati Membri għandhom ikomplu jikkoperaw mill-qrib matul il-passi kollha tal-migrazzjoni sabiex il-proċess ikun jista' jitlesta. Għandu jitwaqqaf grupp ta' esperti sabiex iwieżen l-istruttura organizzattiva preżenti.5.  Il-Kummissjoni għandha tibqa’ responsabbli għall-SIS II Ċentrali u għall-infrastruttura tal-komunikazzjoni tagħha. Huwa meħtieġ li tinżamm u fejn ikun xieraq, li tkompli tiġi żviluppata, l-SIS II Ċentrali u l-infrastruttura tal-komunikazzjoni tagħha. L-iżvilupp addizzjonali tal-SIS II Ċentrali għandu jinkludi dejjem il-korrezzjoni tal-iżbalji. Il-Kummissjoni għandha tipprovdi l-koordinazzjoni u l-appoġġ għall-attivitajiet konġunti.6.  Pjan tekniku ta' kontinġenza għall-kisba tal-funzjonalitajiet tal-SIS II għandu jkun previst. Id-deskrizzjoni tal-komponenti tekniċi tal-arkitettura tal-migrazzjoni għaldaqstant għandha tiġi adattata sabiex tagħmel possibbli soluzzjoni teknika oħra dwar l-iżvilupp tal-SIS II Ċentrali.7.  L-Istati Membri għandhom jibqgħu responsabbli għas-sistemi nazzjonali tagħhom (N.SIS II). Jibqa' meħtieġ li ssir il-manutenzjoni tal-N.SIS II u li, fejn ikun xieraq, dawn ikomplu jiġu żviluppati.8.  Franza għandha tibqa' responsabbli għas-C.SIS.9.  Peress li l-għanijiet tal-azzjoni li trid tittieħed, jiġifieri t-twaqqif ta’ arkitettura temporanja tal-migrazzjoni u l-migrazzjoni tad-dejta mill-SIS 1+ għall-SIS II, ma jistgħux jintlaħqu b’mod suffiċjenti mill-Istati Membri u, għalhekk, minħabba l-iskala u l-effetti tal-azzjoni, jistgħu jintlaħqu aħjar fuq il-livell tal-Unjoni, l-Unjoni tista' tadotta miżuri skont il-prinċipju tas-sussidjarjetà, kif stabbilit fl-Artikolu 5 tat-Trattat dwar l-Unjoni Ewropea. Skont il-prinċipju tal-proporzjonalità, dan ir-Regolament ma jeċċedix dak li hu neċessarju biex jinkisbu dawk l-għanijiet.10.  Skont l-Artikoli 1 u 2 tal-Protokoll dwar il-pożizzjoni tad-Danimarka, mehmuż mat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, id-Danimarka ma tiħux sehem fl-adozzjoni ta’ dan ir-Regolament u għalhekk mhijiex marbuta bih jew soġġetta għall-applikazzjoni tiegħu. Peress li dan ir-Regolament jibni fuq l-acquis ta’ Schengen taħt id-dispożizzjonijiet tat-Titolu V tal-Parti Tlieta tat-Trattat dwar il-Funzjonament tal-Unjoni Ewropea, id-Danimarka għandha, b’konformità mal-Artikolu 4 ta’ dan il-Protokoll, tiddeċiedi f’perijodu ta’ sitt xhur wara l-adozzjoni ta’ dan ir-Regolament jekk hix ser timplimentah fil-liġi nazzjonali tagħha.11.  Ir-Renju Unit qiegħed jieħu sehem f'dan ir-Regolament, f'konformità mal-Artikolu 5 tal-Protokoll li jintegra l-acquis ta' Schengen fil-qafas tal-Unjoni Ewropea anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, u l-Artikolu 8(2) tad-Deċiżjoni tal-Kunsill 2000/365/KE tad-29 ta' Mejju 2000, dwar it-talba tar-Renju Unit tal-Gran Brittanja u Irlanda ta' Fuq biex jieħdu parti f'xi disposizzjonijiet tal-acquis ta' Schengen[20].12.  L-Irlanda qiegħda tieħu sehem f'dan ir-Regolament, f'konformità mal-Artikolu 5 tal-Protokoll li jintegra l-acquis ta' Schengen fil-qafas tal-Unjoni Ewropea anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea u l-Artikolu 6(2) tad-Deċiżjoni tal-Kunsill 2002/192/KE tat-28 ta' Frar 2002 rigward it-talba tal-Irlanda biex tiehu sehem f'xi disposizzjonijiet tal- acquis ta' Schengen[21].13.  Dan ir-Regolament hija mingħajr preġudizzju għall-arranġamenti għall-parteċipazzjoni parzjali tar-Renju Unit u tal-Irlanda fl- acquis ta’ Schengen, kif definit rispettivament bid-Deċiżjoni tal-Kunsill 2000/365/KE u bid-Deċiżjoni 2002/192/KE.14.  Fir-rigward tal-Iżlanda u n-Norveġja, dan ir-Regolament jikkostitwixxi żvilupp tad-dispożizzjonijiet tal- acquis ta’ Schengen skont it-tifsira tal-Ftehim konkluż mill-Kunsill tal-Unjoni Ewropea u r-Repubblika tal-Iżlanda u r-Renju tan-Norveġja dwar l-assoċjazzjoni ta’ dawn tal-aħħar fl-implimentazzjoni, l-applikazzjoni u l-iżvilupp tal- acquis ta’ Schengen[22], li jaqgħu fil-qasam indikat fl-Artikolu 1, punt G tad-Deċiżjoni tal-Kunsill 1999/437/KE tas-17 ta’ Mejju 1999[23] dwar ċerti arranġamenti għall-applikazzjoni ta’ dak il-Ftehim.15.  Fir-rigward tal-Iżvizzera, dan ir-Regolament jikkostitwixxi żvilupp fid-dispożizzjonijiet tal- acquis ta’ Schengen skont it-tifsira tal-Ftehim konkluż bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera fl-impliemtazzjoni, fl-applikazzjoni u fl-iżvilupp tal- acquis ta’ Schengen[24], li jaqgħu fl-ambitu indikat fl-Artikolu 1, il-punt G tad-Deċiżjoni tal-Kunsill 1999/437/KE li jinqara flimkien mal-Artikolu 3 tad-Deċiżjoni tal-Kunsill 2008/149/ĠAI[25] dwar il-konklużjoni ta' dak il-Ftehim f’isem l-Unjoni Ewropea.16.  Fir-rigward ta’ Liechtenstein, dan ir-Regolament jikkostitwixxi żvilupp tad-dispożizzjonijiet tal- acquis ta’ Schengen skont it-tifsira tal-Protokoll iffirmat bejn l-Unjoni Ewropea, il-Komunità Ewropea, il-Konfederazzjoni Żvizzera u l-Prinċipat ta’ Liechtenstein dwar l-adeżjoni tal-Prinċipat ta’ Liechtenstein mal-Ftehim konkluż bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera fl-implimentazzjoni, fl-applikazzjoni u fl-iżvilupp tal -acquis ta’ Schengen, li jaqgħu fil-qasam imsemmi fl-Artikolu 1, il-punt G tad-Deċiżjoni tal-Kunsill 1999/437/KE tas-17 ta' Mejju 1999 li jinqara flimkien mal-Artikolu 3 tad-Deċiżjoni tal-Kunsill 2008/262/KE tat-28 ta’ Frar 2008 dwar l-iffirmar, f’isem l-Unjoni Ewropea, u dwar l-applikazzjoni proviżorja ta’ ċerti dispożizzjonijiet ta' dak il-Protokoll[26],ADOTTA DAN IR-REGOLAMENT:'Artikolu 1Id-Deċiżjoni 2008/839/ĠAI hija emendata skont kif ġej:(1) Fl-Artikolu 4, il-frażi ta' introduzzjoni hija sostitwita b'dan li ġej:“Sabiex tiġi żgurata l-migrazzjoni mill-SIS 1+ għall-SIS II, il-komponenti li ġejjin għandhom ikunu disponibbli safejn possibbli:”(2) Fl-Artikolu 10, il-paragrafu 3 għandu jinbidel b'dan li ġej:"3. Safejn huwa meħtieġ, il-konvertitur għandu jaqleb id-dejta f’żewġ direzzjonijiet bejn is-C.SIS u l-SIS II Ċentrali u jżomm is-C.SIS u l-SIS II Ċentrali sinkronizzati.”(3) Fl-Artikolu 11, il-paragrafu 2 għandu jinbidel b'dan li ġej:"2. L-Istati Membri li qed jipparteċipaw fis-SIS 1+ għandhom jemigraw mill-N.SIS għall-N.SIS II billi jużaw l-arkitettura temporanju għall-migrazzjoni, bl-appoġġ ta’ Franza u tal-Kummissjoni.(4) L-Artikolu 17a li ġej qed jiġi miżjud:"Artikolu 17aBord tal-Ġestjoni Globali tal-Programm1. Bla ħsara għar-responsabbiltajiet u l-attivitajiet rispettivi tal-Kummissjoni, Franza, u l-Istati Membri li jipparteċipaw fl-SIS 1+, grupp ta' esperti tekniċi, imsejjaħ il-“Bord Globali tal-Ġestjoni tal-Programm” (minn hawn 'il quddiem il-“GPMB”), huwa b'dan imwaqqaf. Il-GPMB għandu jipprovdi forum għall-koordinazzjoni tal-proġetti ċentrali u nazzjonali tal-SIS II.2. Il-GPMB għandu jikkonsisti minn massimu ta' 10 esperti. Massimu ta' tmien esperti u numru ugwali ta' sostituti għandhom jiġu nnominati mill-Istati Membri li jaġixxu fi ħdan il-Kunsill. Żewġ esperti u żewġ sostituti għandhom jiġu nnominati mid-Direttur Ġenerali tad-Direttorat Ġenerali responsabbli tal-Kummissjoni minn fost l-uffiċjali tal-Kummissjoni. L-uffiċjali l-oħra tal-Kummissjoni li jkollhom interess fil-proċeduri jistgħu jattendu l-laqgħat tal-GPMB.3. Il-GPMB jista' jistieden esperti oħra biex jieħdu sehem fil-laqgħat tal-GPMB kif xieraq sabiex ikun jista' jwettaq l-għan tiegħu kif stabbilit fil-paragrafu 1.4. Il-GPMB għandu jiltaqa' fl-uffiċċji tal-Kummissjoni. Is-segretarjat tiegħu għandu jiġi pprovdut mill-Kummissjoni.5. Il-GPMB għandu jistabbilixxi t-termini ta' referenza tiegħu stess. Dawn għandhom jidħlu fis-seħħ wara li tingħata opinjoni favorevoli mid-Direttur Ġenerali tad-Direttorat Ġenerali responsabbli tal-Kummissjoni.6. Bla ħsara għall-Artikolu 15(2), l-ispejjeż amministrattivi u l-ispejjeż tal-ivvjaġġar li jirriżultaw mill-attivitajiet tal-GPMB għandhom jinġarru mill-baġit ġenerali tal-Unjoni Ewropea, safejn dawn ma jkunux irrimborsati minn sorsi oħra. Fir-rigward tal-ispejjeż tal-ivvjaġġar tal-esperti fil-GPMB nnominati mill-Istati Membri li jaġixxu fi ħdan il-Kunsill u esperti mistiedna skont il-paragrafu 3 ta' dan l-Artikolu li jirriżultaw f'konnessjoni mal-ħidma tal-GPMB, ir-'Regoli dwar ir-rimbors tal-ispejjeż li jsiru minn persuni minn barra l-Kummissjoni mistiedna sabiex jattendu laqgħat f'kapaċità ta' esperti' tal-Kummissjoni għandhom japplikaw.”(5) Fl-Artikolu 19, l-aħħar sentenza hija sostitwita b’dan li ġej:“Din għandha tiskadi fid-data li għandha tiġi stabbilita mill-Kunsill, li jaġixxi skont l-Artikolu 71(2) tad-Deċiżjoni Nru 533/2007/ĠAI.”Artikolu 2Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’ Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u huwa direttament applikabbli fl-Istati Membri f’konformità mat-Trattat dwar il-Funzjonament tal-Unjoni Ewropea.Magħmula fi Brussell, [...]Għall-KunsillIl-President […]DIKJARAZZJONI FINANZJARJA LEĠIŻLATTIVA1. ISEM IL-PROPOSTA:Din id-dikjarazzjoni takkumpanja żewġ proposti leġiżlattivi:Il-Proposta għal Regolament tal-Kunsill li jemenda r-Regolament (KE) Nru 1104/2008 dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II)Il-Proposta għal Regolament tal-Kunsill li temenda d-Deċiżjoni 2008/839/ĠAI dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II)2. QAFAS ABM / ABBIl-Qasam/L-Oqsma tal-Politika konċernat/i u l-Attività/Attivitajiet assoċjati:Titolu 18: Iż-żona tal-ħelsien, is-sigurtà u l-ġustizzjaKapitolu 18 02: Solidarjetà – Fruntieri esterni, politika tal-viża u l-moviment liberu tan-nies3. LINJI BAĠITARJI3.1. Linji tal-Baġit (linji operattivi u linji ta’ assistenza teknika u amministrattiva relatati (ex-linji B..A) li jinkludu l-intestaturi:18.02.04.01 – is-Sistema ta’ Informazzjoni ta’ Schengen (SIS II)3.2. It-tul ta' żmien tal-ħidma u tal-impatt finanzjarju:Billi dawn l-istrumenti ta' emeda jestendu d-data tat-tmiem prevista fl-istrumenti li qed jiġu emendati, se jitqiesu biss l-ispejjeż ikkawżati miż-żieda fiż-żmien tal-fażi ta' żvilupp u migrazzjoni wara t-30 ta' Ġunju 2010. Dan jeskludi l-ispejjeż li għandhom jiġu impenjati sat-30 ta' Ġunju 2010.L-ispejjeż operattivi ffinanzjati fuq bażi legali oħra, bħal b'mod partikolari r-Regolament (KE) Nru 1987/2006 u d-Deċiżjoni 2007/533/ĠAI tal-20 ta' Diċembru 2006 dwar it-twaqqif, l-operat u l-użu tal-SIS II, huma esklużi wkoll.L-approprjazzjonijiet għall-impenji li jirriżultaw min dawn l-istrumenti ta' emenda huma previsti għall-perjodu mit-30 ta' Ġunju 2010 sal-migrazzjoni, u għalhekk it-tmiem, tal-istrumenti fil-pakkett ipprogrammat sabiex ikopri l-finanzjament tas-sistemi tal-IT fuq skala kbira.3.3. Il-karatteristiċi baġitarji (żid il-linji jekk meħtieġ):Linja baġitarja | Tip ta’ nfiq | Ġdida | Kontribuzzjoni mill-EFTA | Kontribuzzjonijiet mill-pajjiżi applikanti | L-intestatura fil-perspettiva finanzjarja |18 02 04 01 | Mhux obbligatorja | Diff[27] | LE | LE | LE | 3a |4. SOMMARJU TAR-RIŻORSI4.1. Ir-riżorsi finanzjarji4.1.1. Sommarju tal-approprjazzjonijiet ta' impenn (AI) u tal-approprjazzjonijiet ta' ħlas (AĦ)miljuni ta' EUR (sa 3 ċifri wara l-punt deċimali)It-tip ta’ nfiq | In-nru tat-Taqsima | 2010 | 2011 | 2012 | Total |Nefqa operattiva[28] |Approprjazzjonijiet ta' Impenn (AI) | 8.1. | a | 6.566 | 6.284 | 0 | 12.850 |Approprjazzjonijiet ta' Ħlas (AĦ) | b | 4.924 | 6.355 | 1.571 | 12.850 |Nefqa amministrattiva fi ħdan l-ammont ta' referenza[29] |Għajnuna teknika u amministrattiva (NDA) | 8.2.4. | c |AMMONT TOTALI TA’ REFERENZA |Approprjazzjonijiet għall-Impenji | a+c | 6.566 | 6.284 | 12.850 |L-approprjazzjonijiet tal-ħlas | b+c | 4.924 | 6.355 | 1.571 | 12.850 |Nefqa amministrattiva mhux inkluża fl-ammont ta’ referenza[30] |Ir-riżorsi umani u n-nefqa assoċjata (AMD) | 8.2.5. | d | 2.593 | 3.890 | 6.483 |L-ispejjeż amministrattivi, minbarra r-riżorsi umani u l-ispejjeż assoċjati, mhux inklużi fl-ammont ta’ referenza (AMD) | 8.2.6. | e | 0.177 | 0.241 | 0.418 |It-total indikattiv tal-ispejjeż finanzjarji għall-intervent |It-TOTAL tal-AI, inkluża l-ispiża tar-Riżorsi Umani | a+c+d+e | 9.336 | 10.415 | 19.751 |TOTAL tal-AĦ, inklużi l-ispejjeż tar-Riżorsi Umani | b+c+d+e | 7.694 | 10.486 | 1.571 | 19.751 |Dettalji ta' kofinanzjamentJekk il-proposta tinvolvi kofinanzjament mill-Istati Membri, jew korpi oħrajn (jekk jogħġbok speċifika liema), għandha tiġi indikata stima tal-livell ta’ dan il-kofinanzjament fit-tabella hawn taħt (jistgħu jiżdiedu linji addizzjonali jekk jiġu previsti korpi differenti għall-proviżjoni tal-kofinanzjament): M/A-  Il-kontribuzzjoni min-Norveġja 2.200081 % u mill-Iżlanda: 0,113386 % (ċifri tal-2007) għall-ispejjeż operattivi, ibbażati fuq l-Art 12 (1) it-2ni paragrafu tal-Ftehim konkluż mill-Kunsill, l-Unjoni Ewropea u r-Repubblika tal-Iżlanda u r-Renju tan-Norveġja dwar l-assoċjazzjoni ta' dawn mal-implimentazzjoni, l-applikazzjoni u l-iżvilupp tal- acquis ta' Schengen (ĠU L 176, 10.7.1999, p. 36).-  Il-kontribuzzjoni mill-Iżvizzera: 2.402999 % (ċifri tal-2007), għall-ispejjeż operattivi, ibbażata fuq l-Art 11 (3) it-2ni paragrafu tal-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera mal-implimentazzjoni, l-applikazzjoni u l-iżvilupp ta' Schengen (ĠU L 53, 27.2.2008, p. 52).Fir-rigward tal-Iżlanda u n-Norveġja, il-proposta preżenti tibni fuq l-acquis ta’ Schengen, kif definit fl-Anness A tal-Ftehim konkluż bejn il-Kunsill tal-Unjoni Ewropea u r-Repubblika tal-Iżlanda u r-Renju tan-Norveġja dwar l-assoċjazzjoni ta’ dawn iż-żewġ Stati fl-implimentazzjoni, l-applikazzjoni u l-iżvilupp tal-acquis ta’ Schengen. L-Artikolu 12(1), l-aħħar paragrafu, ta' dan il-Ftehim jistipula li: “F’każijiet fejn l-ispejjeż operattivi jiġu attribwiti għall-baġit ġenerali tal-Komunità Ewropea, l-Iżlanda u n-Norveġja għandhom jaqsmu dawn l-ispejjeż billi jikkontribwixxu għal dan il-baġit somma annwali skont il-persentaġġ tal-prodott gross nazzjonali tal-pajjiżi tagħhom f’relazzjoni mal-prodott gross nazzjonali tal-Istati parteċipanti kollha”.Fir-rigward tal-Iżvizzera, din il-proposta tikkostitwixxi żvilupp fuq id-dispożizzjonijiet tal-acquis ta' Schengen skont it-tifsira tal-Ftehim konkluż mill-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera mal-implimentazzjoni, l-applikazzjoni u l-iżvilupp tal-acquis ta' Schengen. L-Artikolu 11(2) ta' dan il-Ftehim jistipula li: “Fir-rigward tal-ispejjeż għall-iżvilupp tas-Sistema tal-Informazzjoni ta' Schengen tat-tieni ġenerazzjoni (SIS II), l-Iżvizzera għandha tikkontribwixxi għall-baġit ġenerali tal-Komunitajiet Ewropej somma annwali għas-snin finanzjarji relevanti li jibdew mis-sena finanzjarja 2002, ikkalkulata skont il-prodott gross domestiku tagħha bħala perċentwal tal-prodott gross domestiku tal-Istati parteċipanti kollha”.4.1.2. Kompatibbiltà mal-Ipprogrammar Finanzjarju( (Il-proposta hija kumpatibbli mal-ipprogrammar finanzjarju eżistenti. L-approprjazzjonijiet neċessarji sabiex jiġu koperti l-ispejjeż li jirriżultaw mil-laqgħat tal-GPMB se jiġu mill-approprjazzjonijiet li huma bħalissa previsti fl-Ipprogrammar Finanzjarju 2010-2013 għas-Sistema tal-Informazzjoni ta' Schengen (SIS II).( Il-proposta se tkun teħtieġ programmar mill-ġdid tal-intestatura rilevanti fil-perspettiva finanzjarja.( Il-proposta tista’ teħtieġ l-applikazzjoni tad-dispożizzjonijiet tal-Ftehim Interistituzzjonali[31] (jiġifieri strument ta’ flessibbiltà jew reviżjoni tal-perspettiva finanzjarja).4.1.3. L-Impatt finanzjarju fuq id-Dħul( Il-proposta ma għandha l-ebda implikazzjoni finanzjarja fuq id-dħul( Il-proposta għandha impatt finanzjarju – l-effett fuq id-dħul huwa kif ġej:Miljuni ta' EUR (sa ċifra waħda wara l-punt deċimali)Qabel l-azzjoni [Sena n-1] | Sitwazzjoni wara l-azzjoni |Għadd totali ta' riżorsi umani | 50 | 50 |5. IL-KARATTERISTIĊI U L-GĦANIJIET5.1. Jeħtieġu li jiġu ssodisfati fuq perjodu ta’ żmien qasir jew fit-tulIl-proposta għandha l-mira li ttawwal il-bażi legali għall-migrazzjoni sakemm din tal-aħħar issir teknikament fattibli. Għandha wkoll l-għan li toħloq struttura tal-ġestjoni konformi mal-aħjar prattiki aċċettati internazzjonalment fil-qasam tal-ġestjoni. Minbarra dan, il-proposta tassigura l-flessibbiltà legali għall-kisba tal-funzjonalitajiet tal-SIS II permezz ta' xenarju tekniku alternattiv ibbażat fuq l-SIS 1+, fil-każ li ssir bidla għal dan ix-xenarju. Il-proposta ma timmodifikax l-istruttura bażika tar-responsabbiltà, u lanqas ma tibdel l-istruttura bażika tal-finanzjament.5.2. Valur miżjud tal-involviment tal-Komunità u l-koerenza tal-proposta ma’ strumenti finanzjarji oħrajn u s-sinerġija possibbliFid-dawl tal-integrazzjoni tal-acquis ta' Schengen fil-qafas istituzzjonali tal-Unjoni Ewropea, u fid-dawl ukoll tal-fatt li l-SIS II tinvolvi kompetenzi kemm tal-Komunità u kif ukoll tal-Unjoni, il-proġett tal-ħolqien ta' sistema komuni tal-IT fuq skala kbira jitlob l-involviment tal-Komunità.5.3. L-għanijiet, ir-riżultati mistennija u l-indikaturi relatati mal-proposta fil-kuntest tal-qafas tal-ABML-għan ewlieni tal-proposta huwa li jiġi żgurat li l-SIS II tibda taħdem b'suċċess. Ir-riżultat mistenni ta’ din il-proposta huwa li jiżgura l-migrazzjoni bla skossi tad-dejta mis-SIS 1 + għas-SIS II kif ukoll il-konverżjoni sħiħa għas-SIS II. L-indikatur huwa li l-Istati Membri parteċipanti kollha għandhom jaqilbu b'suċċess is-sistemi u d-dejta tagħhom.5.4. Metodu ta' Implimentazzjoni (indikattiv)( Ġestjoni ċċentralizzata( (direttament mill-Kummissjoni( indirettament b’delega lil:( Aġenziji eżekuttivi( (korpi stabbiliti mill-Komunitajiet skont l-Artikolu 185 tar-Regolament Finanzjarju( korpi tas-settur pubbliku nazzjonali/korpi b’missjoni tas-servizz pubbliku( Amministrazzjoni maqsuma jew deċentralizzata( ma’ Stati Membri( ma’ Pajjiżi Terzi( Amministrazzjoni konġunta ma’ organizzazzjonijiet internazzjonali (jekk jogħġbok speċifika)Kummenti rilevanti: M/A6. MONITORAĠĠ U EVALWAZZJONI6.1. Sistema ta' monitoraġġIl-progress jiġi evalwat regolarment, filwaqt li l-prestazzjoni tiġi mkejla skont l-istandards meħtieġa u kriterji stabbiliti minn qabel. Dan huwa ttrattat partikolarment permezz ta' kuntrattur tal-Assigurazzjoni tal-Kwalità.6.2. Evalwazzjoni6.2.1. Evalwazzjoni ex-anteIr-rapport ta' valutazzjoni u tqabbil dwar id-direzzjoni ulterjuri tal-SIS II ippreżentat lill-Kunsill mill-Presidenza u l-Kummissjoni jipprovdi evalwazzjoni ex ante. Fuq din il-bażi, il-Konklużjonijiet tal-Kunsill tal-4-5 ta' Ġunju 2009 jinnutaw it-tmiem tal-perjodu ta' tiswija u analiżi tal-SIS II, li matulu numru konsiderevoli ta' kwistjonijiet u żbalji magħrufa ssewwew u jew tfasslu jew ġew implimentati soluzzjonijiet sabiex jirrimedjaw għalihom. Il-Kunsill ikkonkluda li l-iżvilupp tal-SIS II għandu jkompli fuq il-bażi tal-proġett kurrenti tal-SIS II u li l-SIS 1+RE jinżamm bħala pjan ta' kontinġenza.6.2.2. Miżuri meħuda wara evalwazzjoni intermedjarja/ex-post (tagħlim minn esperjenzi simili fl-imgħoddi)Il-Bord Globali tal-Ġestjoni tal-Programm qed jitwaqqaf mal-proposti preżenti, u dan iqis l-esperjenza mill-ġestjoni tal-iżvilupp tal-SIS II fuq il-bażi tal-istruttura operattiva kif kienet ġiet stabbilita mill-istrumenti li issa qed jiġu emendati.6.2.3. Termini u frekwenza ta’ evalwazzjoni fil-ġejjieniIl-valutazzjonijiet futuri se jsiru fuq il-bażi tal-“kisbiet importanti” ta' kull 6 xhur kif stabbiliti fil-Konklużjonijiet tal-Kunsill tal-4-5 ta' Ġunju 2009.7. M IżURI KONTRA L-FRODIJekk ikunu meħtieġa xi kuntratti addizzjonali, il-proċeduri tal-Kummissjoni għall-għoti tal-kuntratti jiġu applikati, u dan jiggarantixxi l-konformità mal-liġi tal-Komunità dwar il-kuntratti pubbliċi.8. DETTALJI TAR-RIŻORSI8.1. Għanijiet tal-proposta f’termini tal-kost finanzjarju tagħhomL-allokazzjonijiet tal-impenn f’miljuni ta' EUR (sa 3 ċifri wara l-punt deċimali)(Għandhom jiġu pprovduti l-intestaturi tal-għanijiet, tal-azzjonijiet u tar-riżultati) | Tip ta’ riżultat | Kost medju | Sena 2010 | Sena 2011 | TOTAL |Sena 2010 | Is-Sena 2011 |L-uffiċjali jew il-persunal temporanju[32] (XX 01 01) | A*/AD | 24 | 24 |B*, C*/AST | 9 | 9 |Persunal iffinanzjat[33] permezz tal-art. XX 01 02 | 17 | 17 |Persunal ieħor[34] iffinanzjat permezz tal-art. XX 01 04/05 |TOTAL | 50 | 50 |8.2.2. Deskrizzjoni tal-ħidmiet li ġejjin mill-azzjoni-  Koordinazzjoni tal-Programmi-  Ġestjoni tal-Proġetti-  Ġestjoni Teknika-  Evalwazzjoni u Rappurtar-  Ġestjoni tal-akkwisti pubbliċi, ġestjoni tal-kuntratti u ġestjoni finanzjarja8.2.3. Sorsi ta' riżorsi umani (statutorji)( Karigi li bħalissa huma allokati għall-ġestjoni tal-programm li għandhom jiġu ssostitwiti jew estiżi( Karigi allokati minn qabel fl-eżerċizzju APS/PDB għas-sena n( (Il-karigi li għandhom jintalbu fil-proċedura APS/PDB li jmiss( Karigi li għandhom jitqassmu mill-ġdid bl-użu tar-riżorsi eżistenti fi ħdan is-servizz ta’ amministrazzjoni (tqassim intern mill-ġdid)( Karigi meħtieġa għas-sena n għalkemm mhux previsti fl-eżerċizzju APS/PDB tas-sena kkonċernata8.2.4. Spejjeż amministrattivi oħra inklużi fl-ammont ta’ referenza (XX 01 04/05 – Spejjeż ta’ ġestjoni amministrattiva)M/A8.2.5. L-ispiża finanzjarja tar-riżorsi umani u l-ispejjeż assoċjati li mhumiex inklużi fl-ammont ta’ referenzamiljuni ta' EUR (sa 3 ċifri wara l-punt deċimali)Tip ta’ riżorsi umani | Sena 2010 (pro rata mill-1 ta' Lulju) | Sena 2011 (pro rata saż-żmien previst tal-migrazzjoni) |Uffiċjali u persunal temporanju (XX 01 01) Persunal iffinanzjat bl-Art. | 2.013 | 3.020 |Persunal iffinanzjat bl-Artikolu XX 01 02 (awżiljarji, END, persunal bil-kuntratt, eċċ.) (speċifika l-linja ta’ baġit) | 0.580 | 0.870 |Spiża totali tar-Riżorsi Umani u l-ispejjeż relatati (MHUX fl-ammont ta’ referenza) | 2.593 | 3.890 |Kalkolu – Uffiċjali u Aġenti Temporanji |Għandha ssir referenza għall-Punt 8.2.1, jekk tkun tapplika |AD/AST – 122,000 EUR kull sena * 33 persuna = 4.026 mEUR Kalkolu – Staff iffinanzjat skont l-Art. |Kalkolu – Persunal iffinanzjat skont l-Artikolu XX 01 02 |Għandha ssir referenza għall-Punt 8.2.1, jekk tkun tapplika |Persunal Kontrattwali (art 18 01 02 01 01): 64,000 EUR kull sena * 9 persuni = 0.576 mEUR |Esperti nazzjonali (art 18 01 02 01 03): 73,000 EUR kull sena * 8 persuni = 0.584 mEUR |8.2.6. Infiq amministrattiv ieħor mhux inkluż fl-ammont ta’ referenza miljuni ta' EUR (sa 3 ċifri wara l-punt deċimali) |Sena 2010 | Sena 2011 | TOTAL |XX 01 02 11 01 – Missjonijiet | 0.082 | 0.099 | 0.181 |XX 01 02 11 02 – Laqgħat u konferenzi | 0.095 | 0.142 | 0.237 |2 It-Total ta’ Nfiq Ieħor tal-Ġestjoni (XX 01 02 11) | 0.177 | 0.241 | 0.418 |3 Infiq ieħor ta’ natura amministrattiva (speċifika billi tinkludi referenza għal-linja baġitarja) |Nefqa amministrattiva totali, għajr ir-riżorsi umani u l-ispejjeż assoċjati (MHUX inkluża fl-ammont ta’ referenza) | 0.177 | 0.241 | 0.418 |Il-missjonijiet jinkludu żjajjar għal 27 Stat li qed jipparteċipaw għal persuna waħda (1) kull sena u vjaġġi ta' kull ġimgħa lejn Strasbourg għal 2 persuni saż-żmien previst tal-migrazzjoni.Il-ħtiġijiet għal riżorsi umani u amministrattivi għandhom ikunu koperti fi ħdan l-allokazzjoni li tista’ tingħata lid-DĠ responsabbli għall-ġestjoni fil-qafas tal-proċedura annwali ta' allokazzjoni fid-dawl tal-limitazzjonijiet baġitarji.[1] ĠU L 381, 28.12.2006, p. 4.[2] ĠU L 205, 7.8.2007, p. 63.[3] ĠU L 239, 22.9.2000, p. 19 kif emendata l-aħħar bid-Deċiżjoni tal-Kunsill 2008/839/ĠAI tal-24 ta' Ottubru 2008 (ĠU L 299, 8.11.2008, p. 43).[4] ĠU L 328, 13.12.2001, p. 4.[5] ĠU L 411, 30.12.2006, p. 1.[6] ĠU L 328, 13.12.2001, p. 1.[7] ĠU L 411, 30.12.2006, p. 78.[8] ĠU L 381, 28.12.2006, p. 1.[9] ĠU L 79, 20.03.2007, p. 20 u ĠU L 79, 20.03.2007, p. 29.[10] ĠU L 57, 1.3.2008, p. 1.[11] ĠU L 57, 1.3.2008, p. 14.[12] ĠU L 299, 8.11.2008, p. 1.[13] ĠU L 299, 8.11.2008, p. 43.[14] ĠU C [...], [...], p. [...].[15] ĠU C [...], [...], p. [...].[16] ĠU L 381, 28.12.2006, p. 4.[17] ĠU L 205, 7.8.2007, p. 63.[18] ĠU L 299, 8.11.2008, p. 1.[19] ĠU L 299, 8.11.2008, p. 43.[20] ĠU L 131, 1.6.2000, p. 43.[21] ĠU L 64, 7.3.2002, p. 20.[22] ĠU L 176, 10.7.1999, p.36.[23] ĠU L 176, 10.7.1999, p.31.[24] ĠU L 53, 27.2.2008, p. 52.[25] ĠU L 53, 27.2.2008, p.50[26] ĠU L 83, 26.3.2008, p. 5.[27] Approprjazzjoni differenzjata.[28] Nefqa li ma taqax taħt il-Kapitolu xx 01 tat-Titolu xx konċernat.[29] In-nefqa fi ħdan l-Artikolu xx 01 04 tat-Titolu xx.[30] In-nefqa fi ħdan il-Kapitolu xx 01 għajr għall-Artikoli xx 01 04 jew xx 01 05.[31] Ara l-punti 19 u 24 tal-Ftehim Interistituzzjonali.[32] L-ispejjeż tagħhom MHUMIEX koperti bl-ammont ta’ referenza.[33] L-ispejjeż tagħhom MHUMIEX koperti bl-ammont ta’ referenza.[34] L-ispiża tiegħu hija inkluża fl-ammont ta’ referenza.


title: Proposta għal regolament tal-Parlament Ewropew u tal-Kunsill li japplika r-regoli tal-kompetizzjoni għat-trasport bil-ferrovija, bit-triq u permess tal-passaġġi fuq l-ilma interni (Verżjoni kkodifikata)

text:
Avviż Legali Importanti

|

52006PC0722

Proposta għal regolament tal-Parlament ewropew u tal-Kunsill li japplika r-regoli tal-kompetizzjoni għat-trasport bil-ferrovija, bit-triq u permess tal-passaġġi fuq l-ilma interni (Verżjoni kkodifikata)  /* KUMM/2006/0722 finali - COD 2006/0024 */

	[pic] | KUMMISSJONI TAL-KOMUNITAJIET EWROPEJ |Brussel 27.11.2006KUMM(2006)722 finali2006/0241(COD)Proposta għalREGOLAMENT TAL-PARLAMENT EWROPEW U TAL-KUNSILLli japplika r-regoli tal-kompetizzjoni għat-trasport bil-ferrovija, bit-triq u permess tal-passaġġi fuq l-ilma interni (Verżjoni kkodifikata)(preżentata mill-Kummissjoni)MEMORANDUM TA’ SPJEGAZZJONI1. Fl-isfond ta’ Ewropa għall-poplu, il-Kummissjoni tisħaq li tissimplifika u tiċċara il-liġi tal-Komunita sabiex tkun iktar ċara u iktar aċċessibbli liċ-ċittadin komuni u b’hekk toffrilu aktar opportunitajiet u ċ-ċans li juża d-drittijiet speċifiċi li tagħtih.Ma jistax jintlaħaq dan il-għan sakemm il-bosta dispożizzjonijiet li ġew emendati ħafna drabi b’mod sostanzjali, jibqgħu imferxin bejn l-att oriġinali u atti segwenti li jemendaw l-oriġinali. Hemm bżonn għalhekk ta’ riċerka mdaqqsa li tqabbel ħafna atti differenti ma’ xulxin sabiex jiġu identifikati r-regoli preżenti.Għalhekk hu essenzjali li ssir kodifikazzjoni ta’ regoli li ġew emendati ta’ sikwit sabiex il-liġi tal-Komunita tkun ċara u trasparenti.2. Għalhekk fl-1 ta’ April 1987 il-Kummissjoni ddeċidiet[1] li tordna lill-persunal tagħha li kull att leġislattiv għandu jiġi kkodifikat wara mhux iktar minn għaxar emendi, u tenfasizza li din hi kundizzjoni minima u li d-dipartimenti għandhom jippruvaw li jikkodifikaw it-testi li huma responsabbli għalihom anke wara inqas emendi biex jiżguraw li r-regoli tal-Komunita huma ċari u jinftiehmu malajr.3. Il-Konklużjoni tal-Presidenza tal-Kunsill Ewropew ta’ Edinburgu (Diċembru 1992) ikkonfermaw dan[2], waqt li saħqu l-importanza tal- kodifikazzjoni għaliex tagħti ċertezza għal-liġi applikabbli.Il-kodifikazzjoni għandha sseħħ skond il-proċedura normali leġislattiva tal-Komunita.Għalkemm l-ebda bidla sostanzjali ma tista ssir lill-atti li jiġu kkodifikati , il-Parlament Ewropew, il-Kunsill u l-Kummissjoni qablu permezz ta’ akkordju interistituzzjonali tal-20 ta’ Diċembru 1994 li jistgħu jużaw proċedura mgħaġġla għall-adozzjoni bikrija ta’ atti ta’ kodifikazzjoni.4. L-għan ta’ din il-proposta hu li sseħħ il- kodifikazzjoni tar-Regolament tal-Kunsill (KEE) Nru 1017/68 tad-19 ta’ Lulju 1968 li japplika r-regoli tal-kompetizzjoni għat-trasport bil-ferrovija, bit-triq u permess tal-passaġġi fuq l-ilma interni [3] . Ir-Regolament l-ġdid jissupera lill-atti varji inkorporati fih[4]; din il-proposta żżomm il-kontenut kollu ta’ l-atti li qed jiġu kkodifikati u għalhekk kull ma tagħmel hu li tgħaqqadhom bl-emendi formali biss kif meħtieġ mill-eżerċizzju ta’ kodifikazzjoni nnifsu.5. Il-proposta tal- kodifikazzjoni nħasbet a bażi ta’ konsolidazzjoni preliminarja fl-ilsna kollha uffiċjali tar-Regolament (KEE) Nru 1017/68 u ta’ l-atti li jemendawh, magħmula mill-Uffiċċju għall-Pubblikazzjonijiet Uffiċjali tal-Komunitajiet Ewropej permezz ta’ sistema ta’ pproċessar ta’ data . Fejn l-artikoli ngħataw numri ġodda, il-korrelazzjoni bejn in-numri ġodda u qodma tidher fit-tabella misjuba fl-Anness II tar-Regolament kkodifikat. 1017/68 (adattat)2006/0241(COD)Proposta għalREGOLAMENT TAL-PARLAMENT EWROPEW U TAL-KUNSILLli japplika r-regoli tal-kompetizzjoni għat-trasport bil-ferrovija, bit-triq u permess tal-passaġġi fuq l-ilma interni(test b’rilevanza ŻEE)IL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi il-Komunità Ewropea, u b’mod partikolari l-Artikoli  71  u  83  tiegħu,Wara li kkunsidraw il-proposta mill-Kummissjoni,Wara li kkunsidraw l-opinjoni tal-Kumitat Ekonomiku u Soċjali Ewropew[5],Wara li kkunsidraw l-opinjoni tal-Kumitat tar-Reġjuni[6] Filwaqt li jaġixxu skond il-proċedura stabbilita  fl-Artikolu 251 tat-Trattat[7]Billi:(1) Ir-Regolament tal-Kunsill (KEE) Nru 1017/68 tad-19 ta’ Lulju 1968 li japplika r-regoli tal-kompetizzjoni għat-trasport bil-ferrovija, bit-triq u permess tal-passaġġi fuq l-ilma iinterni[8] ġie emendat kemm-il darba[9] b’mod sostanzjali. Għal iktar ċarezza u razzjonalità, l-imsemmi Regolament għandu jiġi kkodifikat. 1017/68 Premessa (3)(2) Regoli tal-kompetizzjoni għat-trasport bil-ferrovija, bit-triq u l-passaġġi ta' l-ilma interni huma parti mill-politika tat-trasport komuni u tal-politika ekonomika ġenerali. 1017/68 Premessa (4)(3) Ir-regoli tal-kompetizzjoni għal dawk is-setturi għandhom jieħdu in konsiderazzjoni l-fatturi distintivi tat-trasport. 1017/68 Premessa (5)(4) Minħabba li r-regoli tal-kompetizzjoni għat-trasport jidderogaw mir-regoli ġenerali tal-kompetizzjoni, għandu jkun possibli għall-impriżi li jaċċertaw liema regoli japplikaw f'kull kas partikolari. 1017/68 Premessa (6)(5) Is-sistema ta' regoli dwar il-kompetizzjoni għat-trasport, għandha tapplika ugwalment għall-iffinanzjar jew l-akkwist konġunt ta' apparat tat-trasport għall-operat konġunt ta' servizzi minn ċerti agruppamenti ta' impriżi, kif ukoll għal ċerti operazzjonijiet konnessi mat-trasport bil-ferrovija, bit-triq jew fuq il-passaġġi ta' l-ilma interni jew mal-fornituri ta' servizzi anċillari għat-trasport. 1017/68 Premessa (7)(6) Sabiex jiġi żgurat li n-negozju bejn l-Istati Membri ma jkunx affettwat jew il-kompetizzjoni ġewwa s-suq intern tiġi mfixkla, huwa meħtieġ li jiġi projbit fil-prinċipju għat-tliet modi ta' trasport speċifikati hawn fuq l-akkordji kollha bejn impriżi, deċiżjonijiet ta' assoċjazzjonijiet ta' impriżi u prattiċi miftiehma bejn l-impriżi u l-eżempji kollha ta' abbuż ta' pożizzjoni dominanti ġewwa s-suq intern li jista' jkollhom dawk l-effetti. 1017/68 Premessa (8)(7) Ċerti tipi ta' akkordji, deċiżjonijiet u prattiċi miftiehma fis-settur tat-trasport li l-fini jew l-effett tagħhom huwa biss li japplikaw titjib tekniku jew li jiksbu kooperazzjoni teknika jistgħu jiġu eżentati mill-projbizzjoni fuq akkordji restrittivi peress illi dawn jikkontribwixxu sabiex itejbu l-produttivita. In vista ta' l-esperjenza wara l-applikazzjoni ta' dan ir-Regolament, il-Kunsill jista', fuq proposta mill-Kummissjoni, jemenda l-lista ta' dawk it-tipi ta' akkordji. 1017/68 Premessa (9)(8) Sabiex jingħata appoġġ għat-titjib fl-istruttura ta’ l-industrija tas-setturi tat-toroq u tal-passaġġi ta’ l-ilma interni, li xi drabi hija mferrxa iżżejjed , għandhom ikunu ukoll eżenti mill-projbizzjoni fuq l-akkordji restrittivi dawk l-akkordji, deċiżjonijiet u prattiċi miftiehma li jipprovdu għall-ħolqien u l-operat ta' aggruppamenti ta' impriżi f'dawn iż-żewġ setturi ta' trasport li l-iskop tagħhom huwa li jkomplu x-xogħlijiet tat-trasport, inklużi l-iffinanzjar jew l-akkwist konġunt ta' apparat tat-trasport għall-operat konġunt ta' servizzi. Eżenzjoni ġenerali bħal din tista' tingħata biss bil-kondizzjoni li l-kapaċità tal-ġarr totali ta' gruppament ma teċċedix il-minimu stabbilit, u li l-kapaċità individwali ta' l-impriżi li jappartjenu għall-agruppament ma tkunx taqbeż ċerti limiti hekk stabiliti sabiex jiżguraw li l-ebda impriża waħedha ma tkun tista' żżomm pożizzjoni dominanti ġewwa l-agruppament. Il-Kummissjoni għandha, madanakollu, jkollha s-setgħa li tintervjeni jekk, f'każijiet speċifiċi, dawk l-akkordji jkollhom effetti inkompatibbli mal-kondizzjonijiet li taħthom akkordju restrittiv jista' jiġi rikonoxxut bħala legali, u għandu jikkostitwixxi abbuż ta' l-eżenzjoni. Madanakollu, l-fatt li agruppament ikollu kapaċità ta' ġarr totali akbar mill-massimu stabilit, jew li ma jkunx jista' jitlob l-eżenzjoni ġenerali minħabba l-kapaċità individwali ta' l-impriżi li jappartjenu lill-agruppament, m'għandux fih innifsu jipprevjeni dak l-agruppament milli jikkostitwixxi akkordju, deċiżjoni jew prattika miftiehma legali jekk dan jissodisfa l-kondizzjonijiet relevanti imniżżla f'dan ir-Regolament. 1017/68 Premessa (14)(9) Jiġi mill-impriżi nnifishom, fl-ewwel lok, li jaraw jekk l-effetti predominanti ta’ l-akkordji, tad-deċiżjonijiet jew tal-prattiċi miftiehma tagħhom humiex ir-restrizzjoni tal-kompetizzjoni jew il-benefiċċji ekonomiċi aċċettabbli bħala ġustifikazzjoni għal restrizzjoni bħal din u li jiddeċiedu skond dan, fuq responsabbiltà tagħhom stess, dwar l-illegalità jew il-legalità ta' dawn l-akkordji, deċiżjonijiet jew prattiċi miftiehma. 1017/68 Premessa (15)(10) Għalhekk, l-impriżi għandhom jitħallew jikkonkludu jew iħaddmu akkordji mingħajr ma jiddikjarawhom. Dan jesponi dawn l-akkordji għar-riskju li jiġu dikjarati nulli b'effett retroattiv jekk jiġu eżeaminati wara kwerela jew fuq l-inizjattiva tal-Kummissjoni stess, iżda ma jipprevjenix li dawn jiġu dikjarati retroattivament legali fil-kas ta' eżami sussegwenti bħal dan, 1017/68 (adattat)ADOTTAW DAN IR-REGOLAMENT:Artikolu 1 Kamp ta’ applikazzjoni Id-dispożizzjonijiet ta' dan ir-Regolament għandhom, fil-qasam tat-trasport bil-ferrovija, bit-triq u fuq il-passaġġi ta' l-ilma interni, japplikaw kemm għall-akkordji, għad-deċiżjonijiet u għall-prattiċi miftiehma kollha li għandhom bħala l-fini jew l-effett tagħhom l-iffissar ta' rati u ta' kondizzjonijiet tat-trasport, il-limitazzjoni jew il-kontroll tal-provvista tat-trasport, il-qsim ta' swieq ta' trasport, l-applikazzjoni ta' titjib tekniku jew kooperazzjoni teknika, jew l-iffinanzjar jew l-akkwist konġunt ta' tagħmir tat-trasport jew provvisti meta dawn l-operazzjonijiet ikunu direttament relatati mal-provvista ta' servizzi tat-trasport  u huma meħtieġa għat-tħaddim konġunt ta’ servizzi  minn agruppament fist-sens ta' l-Artikolu 3 ta' impriżi tat-trasport bit-triq  jew  fuq il-passaġġi ta' l-ilma interni, kif ukoll għall-abbuż ta' pożizzjoni dominanti fuq is-suq tat-trasport. Dawn id-dispożizzjonijiet għandhom japplikaw ukoll għal dawk li jipprovdu servizzi anċillari għat-trasport li għandhom xi finijiet jew effetti minn dawk imniżżla hawn fuq. 1017/68 Art. 3 1/2003 Art. 36 pt. 2Artikolu 2Eċċezzjoni għall-akkordji tekniċi1.  Il-projbizzjoni fl-Artikolu 81(1) tat-Trattat  m'għandiex tapplika għal akkordji, deċiżjonijiet jew prattiċi miftiehma li l-fini jew l-effett tagħhom huwa li japplikaw titjib tekniku jew li jiksbu kooperazzjoni teknika permess ta':(a) l-istandardizzazjoni ta' apparat, provvisti tat-trasport, vetturi jew installazjonijiet fissi;(b) l-iskambju jew il-qsim ta' servizzi tat-trasport, ta' ħaddiema, ta' apparat, ta' vetturi jew ta' installazjonijiet fissi, bl-iskop li joperaw servizzi tat-trasport;(ċ) l-organizzazjoni u l-eżekuzzjoni ta' xogħolijiet ta' trasport suċċessivi, kumplimentari, sostituttivi jew magħquda, u l-iffissar u l-applikazzjoni ta' rati u kondizzjonijiet inklusivi għal dawk ix-xogħolijiet, li jinkludu rati kompetittivi speċjali;(d) l-użu, għal vjaġġi permess ta' mod ta' trasport wieħed, tar-rotot li huma l-aktar razzjonali mill- punto di vista operattiv;(e) il-koordinazzjoni ta' skedi tal-ħinijiet tat-trasport għall-konnessjoni tar-rotot;(f) l-agruppament ta' konsenji individwali;(g) l-istabbiliment ta' regoli uniformi dwar l-istruttura tat-tariffi u l-kondizzjonijiet ta' applikazzjoni tagħhom, sakemm dawn ir-regoli ma jistabbilixxux r-rati u l-kondizzjonijiet tat-trasport.2. Il-Kummissjoni għandha, fejn ikun xieraq, tissottometti proposti lill-Kunsill bl-iskop li tiġi estiża jew imnaqqsa l-lista fil-paragrafu 1. 1017/68 1/2003 Art. 36 pt 3(a)Artikolu 3Eżenzjoni għal gruppi ta' impriżi ta' daqs żgħir u medju1.  Akkordji, deċiżjonijiet u prattiċi miftiehma msemmija fl-Artikolu 81(1) tat-Trattat  għandhom jiġu eżentati mill-projbizzjoni f'dak l-Artikolu meta l-għan tagħhom huwa:(a) il-kostituzzjoni u t-tħaddim ta' agruppamenti ta' impriżi tat-trasport bit-triq jew fuq il-passaġġi ta' l-ilma interni bl-iskop li jitwettqu l-attivitajiet tat-trasport;(b) l-iffinanzjar jew l-akkwist konġunt ta' apparat jew provvisti tat-trasport, meta dawn l-operazzjonijiet ikunu direttament relatati mal-provvista ta' servizzi tat-trasport u jkunu meħtieġa għax-xogħlijiet konġunti ta' l-agruppamenti hawn fuq imsemmija;dejjem sakemm il-kapaċità ta' ġarr totali ta' xi agruppament ma taqbiżx:(i) 10 000 tunellata metrika fil-kas ta' trasport bit-triq,;(ii) 500000 tunellata metrika fil-kas ta' trasport permess ta' passaġġi ta' l-ilma interni.Il-kapaċità individwali ta' kull impriża li tappartjeni għal agruppament m'għandiex taqbeż l-1 000 tunellata metrika fil-kas ta' trasport fuq it-triq jew il-50 000 tunellata metrika fil-kas tat-trasport fuq il-passaġġi ta' l-ilma intern. 1/2003 Art. 36 pt. 3(b)2. Jekk l-implimentazzjoni ta’ kwalunkwe akkordju, deċiżjoni jew prattiċi miftiehma koperta mill-paragrafu 1 għandu, kull każ mogħti, effetti li huma inkompattibli mal-rekwisiti ta’ l-Artikolu 81(3) tat-Trattat, l-impriżi jew l-assoċjazzjonijiet ta’ l-impriża jistgħu jkunu rekwiżiti li jwaqqfu dawn l-effetti.Artikolu 4TħassirIr-Regolament (KEE) Nru 1017/68 hu mħassar, bl-eċċezzjoni ta' l-Artikolu 13(3), li jibqa’ japplika għad-deċiżjonijiet adottati skond l-Artikolu 5 tar-Regolament (KEE) Nru 1017/68 qabel l-1 ta’ Mejju 2004 sa d-data ta’ tmien ta’ dawk id - deċiżjonijiet.Referenzi għar-Regolament li ġie mħassar għandhom jinftiehmu bħala referenzi għal dan ir-Regolament u għandhom jinqraw skond it-tabella ta’ korrelazzjoni fl-Anness II. 1017/68 Art. 30Artikolu 5Dħul fis-seħħ, akkordji eżistenti1. Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil- Ġurnal Uffiċjali ta’ l-Unjoni Ewropea . 2003 Att ta' Adeżjoni (adattat)2. Il-projbizzjoni fl-Artikolu 81(1) tat-Trattat ma għandhiex tapplika għal akkordji, deċiżjonijiet u prattiċi miftiehma li kienu jeżistu fid-data ta’ l-adeżjoni ta’ l-Awstrija, il-Finlandja u l-Isvezja jew fid-data ta’ l-adeżjoni tar-Repubblika Ċeka, l-Estonka, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja u li, minħabba l-adeżjoni, jaqgħu fi ħdan l-iskop ta’ l-Artikolu 81(1) jekk, fi żmien sitt xhur mid-data ta’ l-adeżjoni, dawn ikunu emendati b’mod illi jsiru konformi mal-kondizzjonijiet stipulati fl-Artikolu 3 ta’ dan ir-Regolament. Dan il-paragrafu ma japplikax għal akkordji, deċiżjonijiet u prattiċi miftiehma li fid-data ta’ l-adeżjoni jkunu diga’ jaqgħu taħt l-Artikolu 53(1)  tal-Ftehim dwar iż-Żona Ekonomika Ewropea.  1017/68Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel,Għall-Parlament Ewropew Għall-KunsillIl-President Il-PresidentANNESS IParti ARegolament imħassar flimkien ma’ l-emendi suċċessivi tiegħuRegolament tal-Kunsill (KEE) Nru 1017/68 (ĠU L 175, tat-23.7.1968, p. 1) |Regolament tal-Kunsill (KE) Nru 1/2003 (ĠU L 1, ta’ l-4.1.2003, p. 1) | (COD) Artikolu 36 biss |Parti BAtti li jemenda w li mhumiex imħassra1972 Att ta’ Adeżjoni |1979 Att ta’ Adeżjoni |1994 Att ta’ Adeżjoni |2004 Att ta’ Adeżjoni |_____________ANNESS IITabella Ta’ KorrelazzjoniRegolament (KEE) Nru 1017/68 | Dan ir-Regolament |Artikolu 1 | Artikolu 1 |Artikolu 3 | Artikolu 2 |Artikolu 4(1), l-ewwel subparagrafu, l-ewwel frażi introduttorja, l-ewwel inċiż | Artikolu 3(1), l-ewwel subparagrafu, l-ewwel frażi introduttorja, (a) |Artikolu 4(1), l-ewwel subparagrafu, l-ewwel frażi introduttorja, it-tieni inċiż | Artikolu 3(1), l-ewwel subparagrafu, l-ewwel frażi introduttorja, (b) |Artikolu 4(1), l-ewwel subparagrafu, it-tieni frażi introduttorju, l-ewwel inċiż | Artikolu 3(1), l-ewwel subparagrafu, it-tieni frażi introduttorju, (i) |Artikolu 4(1), l-ewwel subparagrafu, it-tieni frażi introduttorju, it-tieni inċiż | Artikolu 3(1), l-ewwel subparagrafu, it-tieni frażi introduttorju, (ii) |Artikolu 4(1), it-tieni subparagrafu, | Artikolu 3(1), it-tieni subparagrafu |Artikolu 4(2) | Artikolu 3(2) |- | Artikolu 4 |Artikolu 30(1) | Artikolu 5(1) |Artikolu 30(3), it-tieni subparagrafu | Artikolu 5(2) |Artikolu 31 | - |- | Anness I |- | Anness II |_____________[1] COM(87) 868 PV.[2] Ara l-Anness 3 għal Parti A tal-Konklużjonijiet.[3] Magħmul skond il-Komunikazzjoni mill-Kummissjoni lill-Parlament Ewropew u lill-Kunsill – Kodifikazzjoni ta’ l- Acquis Communautaire, COM(2001) 645 finali.[4] Ara l-Anness I għal din il-proposta.[5] ĠU C [...], [...], p. [...].[6] ĠU C [...], [...], p. [...].[7] ĠU C [...], [...], p. [...].[8] ĠU L 175, tat-23.7.1968, p. 1. Regolament kif emendat l-aħħar mill-Att ta’ Adeżjoni 2003.[9] Ara l-Anness I.


|

52011PC0162

Proposta għal REGOLAMENT TAL-KUNSILL dwar il-pubblikazzjoni elettronika ta' Il-Ġurnal Uffiċjali tal-Unjoni Ewropea  /* KUMM(2011) 162 finali - APP 2011/0070 */

	[pic] | IL-KUMMISSJONI EWROPEA |Brussel 4.4.2011KUMM(2011) 162 finali2011/0070 (APP)Proposta għalREGOLAMENT TAL-KUNSILLdwar il-pubblikazzjoni elettronika ta' Il-Ġurnal Uffiċjali tal-Unjoni EwropeaMEMORANDUM TA’ SPJEGAZZJONIIL-KUNTEST TAL-PROPOSTAIl-kuntest ġeneraliIl- Ġurnal Uffiċjali tal-Unjoni Ewropea jiżgura l-pubblikazzjoni uffiċjali tal-leġiżlazzjoni u l-atti l-oħra tal-Unjoni Ewropea. Ġie ppubblikat fuq il-karta sa mill-1958 u, sa mill-1998, kien disponibbli wkoll fuq l-Internet. Fis-snin riċenti, għadd dejjem jiżdied ta’ nies kienu qed jikkonsultaw Il-Ġurnal Uffiċjali tal-Unjoni Ewropea fuq l-Internet peress li huwa konvenjenti u malajr, filwaqt li l-għadd tal-abbonamenti għall-edizzjoni stampata kien qed jonqos. Madankollu, billi l-edizzjoni stampata hija attwalment ikkunsidrata bħala l-uniku pubblikazzjoni valida u li torbot legalment, għalissa d-drittijiet legali ma jistgħux jintalbu u l-obbligi ma jistgħux jiġu infurzati fuq il-bażi tal-verżjoni elettronika ta' Il-Ġurnal Uffiċjali tal-Unjoni Ewropea .Dan iddikjaratu b’mod ċar il-Qorti tal-Ġustizzja tal-Unjoni Ewropea fil-kawża Skoma-Lux[1]. Skont il-Qorti, ‘ ... billi tagħmel il-leġiżlazzjoni disponibbli b’dawn il-mezzi (jiġifieri fuq l-Internet) mhuwiex ugwali għal pubblikazzjoni valida f' Il-Ġurnal Uffiċjali tal-Unjoni Ewropea fin-nuqqas tar-regoli f’dak ir-rigward fil-liġi tal-Komunità ’.Dispożizzjonijiet eżistenti fil-qasam tal-propostaL-Artikolu 297 tat-Trattat dwar il-Funzjonament tal-Unjoni Ewropea jipprovdi li l-atti leġiżlattivi u l-atti mhux leġiżlattivi adottati fil-forma ta’ regolamenti jew direttivi, li huma indirizzati lill-Istati Membri kollha, jew fil-forma ta’ deċiżjonijiet, li ma jispeċifikawx lil min huma indirizzati, għandhom jiġu ppubblikati f' Il-Ġurnal Uffiċjali tal-Unjoni Ewropea . L-atti leġiżlattivi adottati skont il-proċedura leġiżlattiva ordinarja għandhom jiġu ffirmati mill-President tal-Parlament Ewropew u mill-President tal-Kunsill, filwaqt li l-atti l-oħra għandhom jiġu ffirmati mill-President(i) tal-istituzzjoni(jiet) li adottathom. Dawn l-atti jidħlu fis-seħħ fil-jum stipulat fit-test tagħhom jew fl-għoxrin jum wara dak tal-pubblikazzjoni tagħhom.Id-Deċiżjoni 2009/496/KE, Euratom [2] tistabbilixxi f’aktar dettall il-mod kif l-istituzzjonijiet jissodisfaw l-obbligi tagħhom li jippubblikaw it-testi leġiżlattivi. L-uffiċċju interistituzzjonali – l-Uffiċċju tal-Pubblikazzjonijiet – huwa responsabbli mill-pubblikazzjoni ta' Il-Ġurnal Uffiċjali tal-Unjoni Ewropea u jiggarantixxi l-awtentiċità tiegħu.L-għanijiet tal-propostaIl-proposta għandha l-għan li twessa’ l-aċċess għal-liġi tal-Unjoni Ewropea u tippermetti li kulħadd (kemm jekk huma professjonali fil-liġi kif ukoll jekk huma membri tal-pubbliku ġenerali) joqgħod fuq l-edizzjoni elettronika ta' Il-Ġurnal Uffiċjali tal-Unjoni Ewropea bħala dik uffiċjali u awtentika. Jekk il-pubblikazzjoni elettronika ta' Il-Ġurnal Uffiċjali tal-Unjoni Ewropea tiġi rikonoxxuta bħala pubblikazzjoni valida, l-aċċess għal-liġi tal-Unjoni jista’ jiġi żgurat liċ-ċittadini kollha tal-Unjoni Ewropea jisgħu jkollhom aċċess virtwalment simultanju għal-Liġi tal-Unjoni Ewropea, immedjatament wara l-pubblikazzjoni u b’mod aktar ekonomiku peress li l-konsultazzjoni tal-pubblikazzjoni elettronika tkun bla ħlas. Barra minn hekk, l-aċċess għan-nies li jgħixu f’reġjuni ġeografikament anqas aċċessibbli fl-Ewropa jiġi ffaċilitat ukoll. Barra minn hekk, l-aċċess imtejjeb huwa appoġġjat mill-għanijiet tal- ‘ EWROPA 2020 Strateġija għal tkabbir intelliġenti, sostenibbli u inklussiv’[3] li għandha l-għan li jiżgura l-aċċess ‘broadband’ għal kulħadd sal-2013.Il-proposta għandha l-għan ukoll li ttejjeb iċ-ċertezza legali meta mqabbla mas-sitwazzjoni attwali fejn il-pubblikazzjoni online isservi biss għal skopijiet ta' informazzjoni, peress li d-drittijiet ikunu jistgħu jitgawdew u l-obbligi jiġu infurzati fuq il-bażi tal-pubblikazzjoni tagħhom fil-verżjoni elettronika awtentika ta' Il-Ġurnal Uffiċjali tal-Unjoni Ewropea .Konsistenza mal-politiki l-oħra u mal-għanijiet tal-UnjoniIl-proposta hija kompletament konformi mal-politiki tal-Unjoni u b’mod partikolari mal-inizjattiva ewlenija ‘L-Aġenda Diġitali għall-Ewropa’[4] ippreżentata fil-kuntest tal-istrateġija għal tkabbir intelliġenti, sostenibbli u inklussiv EWROPA 2020. L-Aġenda Diġitali għandha l-għan li timmassimizza l-benefiċċji ekonomiċi u soċjali tat-teknoloġiji tal-informazzjoni u tenfasizza r-rwol tal-awtoritajiet pubbliċi fil-promozzjoni tas-suq diġitali. F’dan il-kuntest, l-aċċess għall-kontenut legali online jistimula l-iżvilupp tas-suq uniku diġitali peress li l-informazzjoni tas-settur pubbliku li b’hekk tkun disponibbli twassal għall-istabbiliment ta’ servizzi online innovattivi.Il-proposta hija konsistenti wkoll mal-għanijiet tal-Pjan ta’ Azzjoni Ewropew tal-Gvern Elettroniku 2011-2015[5] li skontu l-Istati Membri u l-Kummissjoni għandhom jipprovdu aċċess online għall-informazzjoni dwar il-liġijiet u r-regolamenti tal-gvern, il-politiki u l-finanzi.RIŻULTATI TAL-KONSULTAZZJONIJIET INFORMALI MAL-PARTIJIET INTERESSATI U L-VALUTAZZJONIJIET TAL-IMPATTKonsultazzjoni mal-partijiet interessatiL-istituzzjonijiet u l-korpi Ewropej huma rappreżentati fil-Kumitat ta’ Ġestjoni tal-Uffiċċju tal-Pubblikazzjonijiet, li huwa responsabbli mis-superviżjoni tal-iżvilupp strateġiku tal-attività tal-Uffiċċju tal-Pubblikazzjonijiet. F’dan il-forum, l-istituzzjonijiet u l-korpi interessati kkunsidraw il-kwistjoni u esprimew l-appoġġ tagħhom għall-istabbiliment ta’ edizzjoni elettronika awtentika ta' Il- Ġurnal Uffiċjali tal-Unjoni Ewropea .L-Istati Membri ġew ikkonsultati wkoll dwar il-kwistjoni tal-pubblikazzjoni elettronika ta' Il- Ġurnal Uffiċjali tal-Unjoni Ewropea li tkun legalment valida permezz tal-Grupp ta’ Ħidma dwar il-Leġiżlazzjoni Elettronika tal-Kunsill . Is-Segretarjat Ġenerali tal-Kummissjoni ttrażmetta dokument informali lill-Kunsill fit-30 ta’ Lulju 2010 li ġie diskuss f’żewġ laqgħat tal-Grupp ta’ Ħidma dwar il-Leġiżlazzjoni Elettronika fil-21 ta’ Settembru u s-26 ta’ Ottubru 2010. Il-kummenti tal-Istati Membri wrew appoġġ qawwi għal pubblikazzjoni elettronika legalment valida[6], iżda kienu aktar maqsuma fir-rigward tat-tkomplija tal-valur legali tal-verżjoni fuq il-karta; saru osservazzjonijiet fir-rigward ta’:-  L-għażla esklussiva tal-pubblikazzjoni elettronika ta' Il- Ġurnal Uffiċjali tal-Unjoni Ewropea , possibbilment preċeduta minn perjodu tranżitorju ta' ppubblikar paralleli fuq il-karta u fil-forma elettronika;-  L-ispiża tal-istampar ta' Il- Ġurnal Uffiċjali tal-Unjoni Ewropea , fil-każ tal-għażla tat-tixrid paralleli permezz tal-edizzjonijiet stampati u elettroniċi;-  Ir-riskju ta’ diskrepanzi bejn l-edizzjonijiet stampati u elettroniċi u l-bżonn li jiġu stabbiliti regoli ċari dwar it-trattament tal-inkonsistenzi jew fuq il-verżjoni prevalenti;-  Ir-rwol limitat li l-edizzjoni stampata jista’ jkollha fit-tixrid tal-leġiżlazzjoni tal-UE lil nies li ma jkollhomx il-mezzi biex jaċċessaw l-edizzjoni elettronika.Fit-tħejjija ta’ din il-proposta l-Kummissjoni qieset il-kummenti kollha li ġew espressi. Inizjalment, il-pubblikazzjoni parallela fuq il-karta u fil-forma elettronika, li jkollhom saħħa legali ugwali, kienet preferuta, peress li kienet ikkunsidrata li tiżgura l-aktar aċċess mifrux possibbli għal-liġi tal-UE għaċ-ċittadini Ewropej. Madankollu, l-esperjenza prattika tal-Istati Membri ssuġġeriet li l-benefiċċji jkunu marġinali u ma jegħlbux iż-żieda fil-kumplessità. Ġie rrimarkat ukoll li n-nies li jgħixu f’żoni ġeografikament anqas aċċessibbli jesperjenzaw diffikultajiet jew dewmien biex jirċievu l-edizzjoni stampata u li l-aċċess tagħhom għal-liġi tal-UE jkun iffaċilitat bl-edizzjoni elettronika awtentika.Il-proposta għal Regolament tipprovdi li Il- Ġurnal Uffiċjali tal-Unjoni Ewropea għandu jiġi ppubblikat fil-forma elettronika li tħalli effetti legali . Il-pubblikazzjoni elettronika hija konsistenti mal-mira stabbilita mill-Istrateġija tal-Ewropa 2020 u l-inizjattiva ewlenija l-Aġenda Diġitali għall-Ewropa, li skonthom l-aċċess ‘broadband’ għandu jiġi żgurat għal kulħadd sal-2013. Is-sistema proposta tibbilanċja t-tħassib kemm dwar l-aċċessibilità kif ukoll dwar is-sempliċità:-  Minn naħa waħda, il-pubblikazzjoni elettronika valida tippermetti t-tixrid aktar mifrux mill-edizzjoni stampata. Matul l-aħħar ftit snin, kien hemm tnaqqis osservabbli fl-għadd ta’ abbonamenti f' Il- Ġurnal Uffiċjali tal-Unjoni Ewropea filwaqt li l-użu tal- Internet fl-Unjoni Ewropea qiegħed jespandi – skont il- Eurostat, 70% tad-djar fl-2010 u 94% tal-intrapriżi fl-2009 kellhom aċċess għall-Internet. Barra minn hekk, il-konsultazzjoni tal-edizzjoni elettronika ta' Il-Ġurnal Uffiċjali tal-Unjoni Ewropea tkun bla ħlas u tikkompara b'mod favorevoli mal-pubblikazzjoni stampata li għaliha l-ispejjeż li jintefqu għall-istampar u għat-trasport bil-baħar kien ikollhom jiġu ċċarġjati lill-pubbliku. Minkejja dan, qed tiġi pprovduta salvagwardja għall-persuni b'diżabilità li jistgħu jaċċessaw Il- Ġurnal Uffiċjali tal-Unjoni Ewropea f’format elettroniku speċifiku u għall-persuni li ma jistgħux, għal kwalunkwe raġuni oħra, jaċċessaw il-pubblikazzjoni elettronika, peress li dejjem se jkun possibbli li tinkiseb il-verżjoni fuq il-karta ‘meta mitluba’ iżda mingħajr valur legali (jiġifieri għall-finijiet ta’ informazzjoni biss) jew mill-Uffiċċju tal-Pubblikazzjonijiet jew bħala verżjoni stampata mill-Internet.-  Minn naħa l-oħra, is-sistema hija aktar sempliċi peress li r-regoli potenzjalment kumplessi dwar it-trattament tad-diskrepanzi bejn l-edizzjonijiet stampati u elettroniċi ugwalment awtentiċi mhumiex aktar meħtieġa.Valutazzjoni tal-impatt li l-proposta aktarx ikollhaSaret analiżi mill-Kummissjoni biex tivvaluta tliet għażliet fir-rigward tal-pubblikazzjoni ta' Il- Ġurnal Uffiċjali tal-Unjoni Ewropea :-  Għażla 1: Iż-żamma tal-istatus quo, fejn il-verżjoni fuq il-karta biss tikkostitwixxi l-pubblikazzjoni valida u l-verżjoni online ta' Il- Ġurnal Uffiċjali tal-Unjoni Ewropea sservi biss għall-finijiet tal-informazzjoni ;-  Għażla 2: il-pubblikazzjoni online esklussiva ta' Il- Ġurnal Uffiċjali tal-Unjoni Ewropea ;-  Għażla 3: il-pubblikazzjoni simultanja fuq il-karta u online li jkollhom valur legali u effettività ugwali.Il-provvediment tal-valur legali għall-edizzjoni elettronika għandu jkollu benefiċċji sinifikanti, peress li:-  l-aċċess għal-leġiżlazzjoni tal-UE jitwessa’, isir aktar faċli u immedjat;-  l-aċċess għall-edizzjoni elettronika huwa bla ħlas u possibbli f’kull ħin;-  din il-pubblikazzjoni elettronika tkun konformi mal-prijoritajiet tal-Aġenda Diġitali maqbula bejn l-istituzzjonijiet tal-UE u tistimula żieda fl-użu tas-servizzi online.ELEMENTI LEGALI TAL-PROPOSTADispożizzjonijiet ewlenin tal-propostaIl-proposta tipprovdi li l-pubblikazzjoni elettronika tkun ugwali għall-pubblikazzjoni valida ta' Il- Ġurnal Uffiċjali tal-Unjoni Ewropea . Madankollu, l-edizzjoni stampata tkun biżżejjed biex tiżgura l-effetti legali tal-pubblikazzjoni f’każijiet eċċezzjonali u temporanji ta’ interruzzjoni mhux prevista fil-pubblikazzjoni elettronika minħabba raġunijiet tekniċi (eż. attakki ċibernetiċi, ħsarat mhux previsti fit-tagħmir) li jdumu għal aktar minn jum wieħed. L-edizzjoni ta' Il- Ġurnal Uffiċjali tal-Unjoni Ewropea stampata f’dawn iċ-ċirkostanzi għandha tiġi ppubblikata fil-forma elettronika kemm jista’ jkun malajr wara li s-sistema teknika tiġi restawrata. L-edizzjoni stampata għandha tipprovdi d-data tal-pubblikazzjoni iżda l-edizzjoni elettronika sussegwenti tkun tipprevala fil-każ ta’ differenzi.Il-proposta titratta wkoll ir-rekwiżiti tekniċi li bihom il-pubblikazzjoni elettronika tkun ugwali għal pubblikazzjoni valida u tistabbilixxi l-kompetenzi tal-Uffiċċju tal-Pubblikazzjonijiet f’dan il-qasam.Bażi legaliL-Artikolu 352 tat-Trattat dwar il-Funzjonament tal-Unjoni Ewropea.Prinċipju tal-proporzjonalitàL-ambitu tal-proposta huwa limitat għall-pubblikazzjoni elettronika ta' Il- Ġurnal Uffiċjali tal-Unjoni Ewropea u l-kundizzjonijiet tekniċi li bihom tista’ tkun ugwali għal pubblikazzjoni valida.Għażla tal-istrumentiIr-Regolament huwa l-uniku strument xieraq peress li huwa applikabbli direttament fl-Istati Membri kollha. Iċ-ċittadini Ewropej għandu jkollhom aċċess ugwali għal-liġi tal-UE u għalhekk l-aċċess għall-edizzjoni elettronika ta' Il- Ġurnal Uffiċjali tal-Unjoni Ewropea għandu jiġi żgurat bl-istess mod u taħt l-istess kundizzjonijiet għaċ-ċittadini Ewropej kollha .IMPLIKAZZJONIJIET BAĠITARJIIl-provvediment għall-pubblikazzjoni legalment valida ta' Il-Ġurnal Uffiċjali tal-Unjoni Ewropea fil-forma elettronika m’għandu l-ebda implikazzjoni baġitarja .Madankollu, l-infrastruttura teknika li tappoġġja l-pubblikazzjoni elettronika teħtieġ investimenti relatati mal-IT. Abbażi tal-awtonomija amministrattiva, fl-2009 saret in-nefqa ta’ EUR 38 000 għall-istabbiliment u l-ittestjar tas-sistema teknika qabel il-pubblikazzjoni ta' Il- Ġurnal Uffiċjali tal-Unjoni Ewropea fil-forma elettronika bħala awtentika. Aktar investimenti għall-iżvilupp u l-ispejjeż tal-manutenzjoni u tat-tħaddim tas-sistema għandhom jinġarru mill-istituzzjonijiet kollha peress li l-obbligu li jiġu ppubblikati t-testi leġiżlattivi hija tagħhom. Il-metodu tal-kalkolu tal-allokazzjoni tat-tqassim huwa bbażat fuq l-għadd ta’ paġni ĠU L u C prodotti għal kull istituzzjoni fis-sena n-2. L-allokazzjoni għall-2011 ġiet stabbilita fuq il-bażi taċ-ċifri tal-2009:-  Il-Kummissjoni Ewropea: 47.64%;-  Il-Kunsill tal-Unjoni Ewropea: 21.96%;-  Il-Parlament Ewropew: 21.94%;-  Il-Kumitat Ekonomiku u Soċjali: 3.29%;-  Il-Qorti tal-Ġustizzja tal-Unjoni Ewropea: 3.17%;-  Il-Qorti tal-Awdituri: 1.25%;-  Il-Kumitat tar-Reġjuni: 0.75%.Id-dispożizzjonijiet baġitarji għandhom isiru f’konformità ma’ din l-allokazzjoni tat-tqassim.2011/0070 (APP)Proposta għalREGOLAMENT TAL-KUNSILLdwar il-pubblikazzjoni elettronika ta' Il-Ġurnal Uffiċjali tal-Unjoni EwropeaIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 352 tiegħu,Wara li kkunsidra l-proposta mill-Kummissjoni Ewropea,Wara li kkunsidra l-kunsens tal-Parlament Ewropew[7],Filwaqt li jaġixxi skont il-proċedura leġiżlattiva speċjali,Billi:1.  L-Artikolu 297 tat-Trattat jitratta l-pubblikazzjoni f' Il- Ġurnal Uffiċjali tal-Unjoni Ewropea u d-dħul fis-seħħ tal-atti legali tal-Unjoni.2.  L-edizzjoni stampata ta' Il- Ġurnal Uffiċjali tal-Unjoni Ewropea , fil-lingwi uffiċjali kollha tal-Unjoni, hija attwalment l-uniku pubblikazzjoni li torbot legalment, għalkemm hija disponibbli wkoll online.3.  Id-Deċiżjoni 2009/496/KE, Euratom tal-Parlament Ewropew, tal-Kunsill, tal-Kummissjoni, tal-Qorti tal-Ġustizzja, tal-Qorti tal-Awdituri, tal-Kumitat Ekonomiku u Soċjali Ewropew u tal-Kumitat tar-Reġjuni tas-26 ta’ Ġunju 2009 dwar l-organizzazzjoni u l-funzjonament tal-Uffiċċju tal-Pubblikazzjonijiet tal-Unjoni Ewropea[8] tiżgura li l-Uffiċċju tal-Pubblikazzjonijiet jippermetti li l-istituzzjonijiet jissodisfaw l-obbligi tagħhom li jippubblikaw it-testi leġiżlattivi.4.  Isegwi mis-sentenza tal-Qorti tal-Ġustizzja tal-Unjoni Ewropea fil-Kawża C-161/06 Skoma-Lux sro v Celni eċċ [9] , li l-atti legali tal-Unjoni mhumiex infurzabbli kontra l-individwi jekk ma jkunux ġew ippubblikati kif xieraq f' Il-Ġurnal Uffiċjali tal-Unjoni Ewropea u li l-fatt li dawn l-atti jkunu disponibbli fuq l-Internet mhuwiex ugwali għal pubblikazzjoni valida f' Il-Ġurnal Uffiċjali tal-Unjoni Ewropea fin-nuqqas ta’ kwalunkwe regoli f’dak ir-rigward fil-liġi tal-Unjoni.5.  Jekk il-pubblikazzjoni f' Il-Ġurnal Uffiċjali tal-Unjoni Ewropea fil-forma elettronika kellha tikkostitwixxi pubblikazzjoni valida, ikun possibbli l-aċċess aktar malajr u aktar ekonomiku għal-liġi tal-Unjoni.6.  Il-Komunikazzjoni tal-Kummissjoni dwar l-Aġenda Diġitali għall-Ewropa[10] tenfasizza li l-aċċess għall-kontenut legali online jiffavorixxi l-iżvilupp tas-suq intern diġitali, li jwassal għal benefiċċji ekonomiċi u soċjali.7.  Ir-regoli li jiżguraw l-awtentiċità, l-integrità u l-inalterabilità tal-pubblikazzjoni elettronika ta' Il-Ġurnal Uffiċjali tal-Unjoni Ewropea għandhom għalhekk jiġu stabbiliti.8.  Id-Direttiva 1999/93/KE tal-Parlament Ewropew u tal-Kunsill tat-13 ta’ Diċembru 1999 dwar qafas Komunitarju għall-firem elettroniċi[11] tistabbilixxi l-effetti legali tal-firem elettroniċi bħala mezz ta’ awtentikazzjoni. Għall-finijiet tal-iżgurar tal-integrità, l-awtentiċità u l-inalterabilità tal-edizzjoni elettronika ta' Il- Ġurnal Uffiċjali tal-Unjoni Ewropea , il-firma elettronika avvanzata bbażata fuq ċertifikat kwalifikat u maħluqa b’tagħmir li joħloq firem siguri skont dik id-Direttiva tipprovdi garanziji biżżejjed għall-pubbliku.9.  L-aċċess għall-websajt EUR-Lex għandu jiġi żgurat fir-rigward tal-impenji għall-protezzjoni ta’ persuni b’diżabbiltajiet skont id-Deċiżjoni tal-Kunsill 2010/48/KE tas-26 ta’ Novembru 2009 li tikkonċerna l-konklużjoni, mill-Komunità Ewropea, tal-Konvenzjoni tan-Nazzjonijiet Uniti dwar id-Drittijiet tal-Persuni b’Diżabbiltajiet[12].10.  Skont il-prinċipju tal-proporzjonalità, kif stabbilit fl-Artikolu 5 tat-Trattat dwar l-Unjoni Ewropea, dan ir-Regolament ma jmurx lil hinn minn dak li hu meħtieġ biex jinkiseb l-għan li jippermetti liċ-ċittadini kollha Ewropej li joqogħdu fuq il-pubblikazzjoni elettronika ta' Il- Ġurnal Uffiċjali tal-Unjoni Ewropea , peress li l-ambitu tiegħu huwa limitat biex jagħmel din il-pubblikazzjoni awtentika, bl-istess mod bħalma hija illum il-pubblikazzjoni stampata.11.  Għall-adozzjoni ta’ dan ir-Regolament, it-Trattat ma jipprevedix poteri għajr dawk taħt l-Artikolu 352,ADOTTA DAN IR-REGOLAMENT:Artikolu 112.  Il- Ġurnal Uffiċjali tal-Unjoni Ewropea għandu jiġi ppubblikat fil-forma elettronika, fil-lingwi uffiċjali tal-Unjoni, skont dan ir-Regolament.13.  Il- Ġurnal Uffiċjali tal-Unjoni Ewropea ppubblikat fil-forma elettronika , minn hawn ’il quddiem l-edizzjoni elettronika ta' Il- Ġurnal Uffiċjali , għandu jkun awtentiku u għandu jipproduċi effetti legali.Artikolu 214.  L-edizzjoni elettronika ta' Il- Ġurnal Uffiċjali għandu jkollha firma elettronika avvanzata bbażata fuq ċertifikat kwalifikat u maħluqa b’tagħmir li joħloq firem siguri, skont id-Direttiva 1999/93/KE. Iċ-ċertifikat kwalifikat u t-tiġdid tiegħu għandhom jiġu ppubblikati fuq il-websajt EUR-Lex sabiex ikun possibbli għall-pubbliku li jivverifika l-firma elettronika avvanzata u l-karattru awtentiku tal-edizzjoni elettronika ta' Il-Ġurnal Uffiċjali .15.  L-edizzjoni elettronika ta' Il-Ġurnal Uffiċjali għandha turi l-informazzjoni rigward id-data tal-pubblikazzjoni tagħha.16.  L-edizzjoni elettronika ta' Il-Ġurnal Uffiċjali għandha tkun disponibbli għall-pubbliku fuq il-websajt EUR-Lex għal żmien illimitat. L-ebda ħlas m’għandu jintalab għall-konsultazzjoni tagħha.17.  Is-sit elettroniku EUR-Lex għandu jkun aċċessibbli għall-utenti kollha. Il- Ġurnal Uffiċjali tal-Unjoni Ewropea għandu jkun aċċessibbli wkoll għall-persuni b’diżabbiltajiet f’format elettroniku alternattiv li m’għandux jipproduċi effetti legali. Il-verżjoni alternattiva għandha tkun disponibbli wkoll fl-arkivji.Artikolu 318.  L-Uffiċċju tal-Pubblikazzjonijiet jista’ jkompli jistampa Il- Ġurnal Uffiċjali tal-Unjoni Ewropea . Il-kopji stampati m’għandhomx ikunu awtentiċi u m’għandhomx jipproduċu effetti legali, bla ħsara għall-Artikolu 4(2).19.  Għandu jiġi ċċarġjat ħlas li jammonta għall-ispejjeż tal-istampar u tat-trasport bil-baħar għall-kopji stampati ta' Il- Ġurnal Uffiċjali tal-Unjoni Ewropea .Artikolu 420.  Fejn l-edizzjoni elettronika ta' Il- Ġurnal Uffiċjali hija inaċċessibbli minħabba interruzzjoni mhux prevista u eċċezzjonali fis-sistema tal-informazzjoni fl-Uffiċċju tal-Pubblikazzjonijiet, l-aċċess għaliha għandu jiġi restawrat kemm jista’ jkun malajr.21.  Jekk l-aċċess ma jkunx jista’ jiġi restawrat fi żmien jum tax-xogħol wieħed, Il- Ġurnal Uffiċjali tal-Unjoni Ewropea għandu jiġi ppubblikat fl-edizzjoni stampata li għandha tipproduċi effetti legali . L-edizzjoni elettronika korrispondenti ta' Il- Ġurnal Uffiċjali għandha tiġi ppubblikata malli s-sistema tal-informazzjoni tiġi restawrata.22.  Id-data tal-pubblikazzjoni tal-atti legali ppubblikati skont il-paragrafu 2 għandha tkun id-data tal-pubblikazzjoni tal-edizzjoni stampata. Fil-każ ta’ diskrepanzi bejn l-edizzjoni elettronika ta' Il- Ġurnal Uffiċjali u l-edizzjoni stampata ppubblikata skont il- paragrafu 2, dik tal-ewwel għandha tipprevala.Artikolu 523.  Fir-rigward tal-edizzjoni elettronika ta' Il- Ġurnal Uffiċjali , l-Uffiċċju tal-Pubblikazzjonijiet għandu jkun kompetenti biex:24.  jippubblika l-edizzjoni elettronika ta' Il- Ġurnal Uffiċjali u jiggarantixxi l-awtentiċità tagħha;25.  jimplimenta, iħaddem u jmantni s-sistema tal-informazzjoni li tipproduċi l-edizzjoni elettronika, u jtejjeb dik is-sistema f’konformità mal-iżviluppi tekniċi tal-ġejjieni;26.  jimplimenta u jestendi l-faċilitajiet tekniċi biex jiżgura l-aċċessibbiltà għall-utenti kollha tal-edizzjoni elettronika ta' Il- Ġurnal Uffiċjali ;27.  jistabbilixxi s-sigurtà interna u r-regoli tal-aċċess fir-rigward tas-sistema tal-informazzjoni li tipproduċi l-edizzjoni elettronika ta' Il- Ġurnal Uffiċjali ;28.  jippreserva u jarkivja l-fajls elettroniċi u jużahom f’konformità mal-iżviluppi teknoloġiċi tal-ġejjieni.29.  L-Uffiċċju tal-Pubblikazzjonijiet għandu jeżerċità l-kompetenzi stabbiliti fil-paragrafu 1 skont id-Deċiżjoni 2009/496/KE, Euratom.Artikolu 6Dan ir-Regolament għandu jidħol fis-seħħ fl-1 ta’ Jannar 2012.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi […],Għall-KunsillIl-PresidentDIKJARAZZJONI FINANZJARJA LEĠIŻLATTIVA GĦALL-PROPOSTI1. QAFAS TAL-PROPOSTA/INIZJATTIVA1.1. It-titolu tal-proposta/inizjattiva1.2. Il-qasam(l-oqsma) tal-politika kkonċernat(i) fl-istruttura ABM/ABB1.3. In-natura tal-proposta/inizjattiva1.4. L-għan(ijiet)1.5. Ir-raġunijiet għall-proposta/inizjattiva1.6. Id-dewmien u l-impatt finanzjarju1.7. Il-metodu(i) tal-ġestjoni previst(i)2. MIŻURI TAL-ĠESTJONI2.1. Regoli dwar il-monitoraġġ u r-rapportar2.2. Sistema tal-ġestjoni u tal-kontroll2.3. Miżuri ta' prevenzjoni għall-frodi u l-irregolaritajiet3. IMPATT FINANZJARJU STMAT TAL-PROPOSTA/INIZJATTIVA3.1. L-intestatura(i) tal-qafas finanzjarju multiannwali u l-linja(i) tal-baġit tan-nefqa effettwata3.2. L-impatt stmat fuq in-nefqa3.2.1. Sommarju tal-impatt stmat fuq in-nefqa3.2.2. L-impatt stmat fuq l-approprjazzjonijiet operattivi3.2.3. L-impatt stmat fuq l-approprjazzjonijiet ta’ natura amministrattiva3.2.4. Il-kompatibbiltà mal-qafas finanzjarju multiannwali attwali3.2.5. Il-parteċipazzjoni ta’ partijiet terzi fl-iffinanzjar3.3. L-impatt stmat fuq id-dħul  DIKJARAZZJONI FINANZJARJA LEĠIŻLATTIVA GĦALL-PROPOSTIQAFAS TAL-PROPOSTA/INIZJATTIVATitolu tal-proposta/inizjattivaProposta għal Regolament tal-Kunsill dwar pubblikazzjoni elettronika ta' Il-Ġurnal Uffiċjali tal-Unjoni EwropeaIl-qasam(l-oqsma) tal-politika kkonċernat(i) fl-istruttura ABM/ABBMhux applikabbli, minħabba li l-proposta tikkonċerna n-nefqa amministrattiva tal-Kummissjoni u tal-istituzzjonijiet l-oħra li għandhom bżonn jippubblikaw l-atti adottati tagħhom f' Il- Ġurnal Uffiċjali tal-Unjoni Ewropea .Natura tal-proposta/inizjattivaMhux applikabbli.GħanijietL-għan(ijiet) strateġiku/strateġiċi multiannwali tal-Unjoni Ewropea fil-mira tal-proposta/inizjattivaIl-proposta tikkontribwixxi għall-għan tal-iżvilupp tas-suq uniku għall-kontenut onlajn kif tipprevedi l-inizjattiva ewlenija ‘L-Aġenda Diġitali għall-Ewropa’, ippreżentata fil-kuntest tal-Istrateġija EWROPA 2020 għat-tkabbir intelliġenti, sostenibbli u inklussiv.L-għan(ijiet) speċifiku/speċifiċi u l-attività(jiet) ABM/ABB ikkonċernatiL-għan speċifikuIl-promozzjoni tal-pubblikazzjonijiet u s-servizzi tal-informazzjoni onlajn liċ-ċittadini, in-negozji u l-udjenzi fil-mira (il-professjonijiet legali).L-attività(ijiet) ABM/ABB ikkonċernataMhux applikabbli.Ir-riżultat(i) mistenni u l-impattSpeċifika l-effetti li l-proposta/inizjattiva għandu jkollha fuq il-benefiċjarji/gruppi fil-mira.Il-proposta għandha fil-mira ċ-ċittadini u n-negozji tal-UE li għandhom jibbenefikaw billi jkollhom aċċess bla ħlas, immedjat u ssimplifikat għall-pubblikazzjoni awtentika ta' leġiżlazzjoni tal-Unjoni Ewropea.Indikaturi tar-riżultati u l-impattSpeċifika l-indikaturi għall-monitoraġġ tal-implimentazzjoni tal-proposta/inizjattiva.L-indikaturi tar-riżultat li għandu jsir monitoraġġ tagħhom matul l-implimentazzjoni tal-proposta huma:- l-għadd ta’ 'hits' fuq l-edizzjoni elettronika legalment valida ta' Il-Ġurnal Uffiċjali tal-Unjoni Ewropea ;- l-għadd ta’ ordnijiet għall-edizzjonijiet stampati meta mqabbel mal-għadd ta’ abbonamenti meta l-pubblikazzjoni elettronika ma kellha l-ebda valur legali;- l-għadd ta’ lmenti mressqa quddiem l-Uffiċċju tal-Pubblikazzjonijiet relatati mad-diffikultajiet fl-aċċess għall-edizzjoni elettronika legalment valida ta' Il-Ġurnal Uffiċjali tal-Unjoni Ewropea għal raġunijiet relatati mas-sistema ta' informazzjoni tal-Uffiċċju tal-Pubblikazzjonijiet .Raġunijiet għall-proposta/inizjattivaIr-rekwiżit(i) li għandu jintlaħaq fuq perjodu ta’ żmien qasir jew fit-tulIl-proposta għandha l-għan li ttejjeb iċ-ċertezza legali billi tagħmilha possibbli li d-drittijiet u l-obbligi skont il-liġi tal-Unjoni Ewropea jintalbu jew jiġu infurzati fuq il-bażi tal-pubblikazzjoni fl-edizzjoni elettronika awtentika ta' Il-Ġurnal Uffiċjali tal-Unjoni Ewropea . L-aċċess għall-pubblikazzjoni elettronika legalment valida għandu jiġi assigurat fil-ħin tad-dħul fis-seħħ tal-proposta.Il-valur miżjud bl-involviment tal-UEBilli l-proposta tikkonċerna l-forma tal-pubblikazzjoni ta' liġi tal-Unjoni Ewropea, huwa biss fil-livell tal-Unjoni Ewropea li tista’ tittieħed l-azzjoni xierqa. Barra minn hekk, l-għażla tal-istrument tirrifletti l-ħtieġa li jiġu żgurati kundizzjonijiet ugwali għall-aċċess miċ-ċittadini kollha tal-Unjoni Ewropea.Il-lezzjonijiet meħuda mill-esperjenzi simili tal-passatIl- Ġurnal Uffiċjali tal-Unjoni Ewropea kien preċedentement jiġi ppubblikat fil-forma elettronika għall-finijiet ta' informazzjoni biss . Xejra sussegwenti li qed tiżdied favur konsultazzjonijiet tal-edizzjoni elettronika tiegħu hija konformi mad-direzzjoni ewlenija tal-proposta.Il-koerenza u s-sinerġija possibbli ma’ strumenti rilevanti oħraMhux applikabbli.Tul ta' żmien u impatt finanzjarju( Proposta/inizjattiva ta’ tul ta’ żmien limitatx Proposta/inizjattiva ta’ tul ta’ żmien illimitat-  Implimentazzjoni b’perjodu inizjali minn YYYY sa YYYY,-  segwit minn operazzjoni fuq skala sħiħa.Mod(i) ta’ ġestjoni previst (i)x Ġestjoni diretta ċentralizzata mill-Uffiċċju tal-Pubblikazzjonijiet f’isem l-Istituzzjonijiet rappreżentati fil-kumitat tal-ġestjoni tal-UP, ara §2.1.( Ġestjoni indiretta ċentralizzata bid-delegazzjoni tal-kompiti tal-implimentazzjoni( Ġestjoni bi sħab mal-Istati Membri( Ġestjoni deċentralizzata mal-pajjiżi terzi( Ġestjoni konġunta mal-organizzazzjonijiet internazzjonaliKummentiMhux applikabbli.MIŻURI TAL-ĠESTJONIRegoli dwar il-monitoraġġ u r-rapportarSpeċifika l-frekwenza u l-kundizzjonijiet.Huwa propost li l-Uffiċċju tal-Pubblikazzjonijiet jieħu ħsieb il-pubblikazzjoni elettronika ta' Il-Ġurnal Uffiċjali tal-Unjoni Ewropea skont id- Deċiżjoni 2009/496/KE, Euratom , u, konsegwentement, fir-rigward tar-regoli dwar il-monitoraġġ u r-rapportar ipprovduti b’dik id-Deċiżjoni.Sistema tal-ġestjoni u tal-kontrollRiskju(i) identifikat(i)Hemm riskju li jseħħu interruzzjonijiet tekniċi fis-sistema ta' informazzjoni tal-Uffiċċju tal-Pubblikazzjonijiet. Dan l-impatt jista' jrendi l-edizzjoni elettronika inaċċessibbli. F’dawn il-każijiet, jekk l-aċċess ma jistax jiġi restawrat f’jum ta’ ħidma wieħed, l-edizzjoni fuq il-karta tkun ugwali għal pubblikazzjoni valida.Riskju ieħor identifikat huwa relatat mas-sigurtà u, biex jissupera dan, l-Uffiċċju tal-Pubblikazzjonijiet huwa meħtieġ jistabbilixxi, skont id-Deċiżjoni 2009/496/KE, Euratom , regoli dwar is-sigurtà interna u l-aċċess għas-sistema ta' informazzjoni.Il-metodu(i) tal-kontroll previst(i)Mhux applikabbli.Miżuri li jipprevjenu l-frodi u l-irregolaritajietSpeċifika l-miżuri ta’ prevenzjoni u protezzjoni eżistenti jew previsti.Mhux applikabbli.IMPATT FINANZJARJU STMAT TAL-PROPOSTA/INIZJATTIVAL-intestatura(i) tal-qafas finanzjarju multiannwali u l-linja(i) tal-baġit tal-infiq effettwata-  Il-linji tal-baġit tal-infiq eżistentiIntestatura tal-qafas finanzjarju multiannwali | Linja tal-baġit | Tip ta’ nefqa | Kontribuzzjoni |Numru [Deskrizzjoni………………………...……….] | AD/AMD ([13]) | minn pajjiżi tal-EFTA[14] | minn pajjiżi kandidati[15] | minn pajjiżi terzi | fit-tifsira tal-Artikolu 18(1)(aa) tar-Regolament Finanzjarju |5 | Il-Kummissjoni: 26011101 [Il-Ġurnal Uffiċjali (L u C)] Il-Parlament Ewropew: 3240 [Il-Ġurnal Uffiċjali] Il-Kunsill: 2211 [Il-Ġurnal Uffiċjali] Il-Qorti tal-Ġustizzja: 2740 [Il-Ġurnal Uffiċjali] Il-Qorti tal-Awdituri: 2740 [Il-Ġurnal Uffiċjali] Il-Kumitat Ekonomiku u Soċjali KES: 2604 [Il-Ġurnal Uffiċjali] Il-Kumitat tar-Reġjuni: 2604 [Il-Ġurnal Uffiċjali] | NDA | LE | LE | LE | LE |L-impatt stmat fuq in-nefqaSommarju tal-impatt stmat fuq in-nefqaEUR miljuni (sa tliet postijiet deċimali)Intestatura tal-qafas finanzjarju multiannwali: | 5 | " Nefqa amministrattiva " |EUR miljuni (sa tliet postijiet deċimali)Sena 2011 | Sena 2012 | Sena 2013 | Sena 2014 | … daħħal kemm meħtieġ biex tirrifletti t-tul taż-żmien tal-impatt (ara l-punt 1.6) |-  Artikolu 502 | p.m. | p.m. |p.m. |p.m. |p.m. | | | | |Għad-dħul mixxellanju assenjat, speċifika l-linja(i) tan-nefqa tal-baġit effettwata.26011101Speċifika l-metodu tal-kalkolu tal-impatt fuq id-dħul.Attwalment, is-sors tad-dħul jingħata permezz tal-abbonamenti u l-ordnijiet għall-edizzjoni stampata ta' Il-Ġurnal Uffiċjali tal-Unjoni Ewropea . Ġaladarba l-edizzjoni elettronika tkun l-uniku pubblikazzjoni b’valur legali, l-għadd ta’ abbonamenti huwa mistenni li jonqos u joqrob lejn iż-żero. [1] Is-sentenza tal-11 ta’ Diċembru 2007 fil-Kawża C-161/06, Skoma-Lux sro v Celní ředitelství Olomouc ( Ġabra 2007, p. I-10841).[2] Deċiżjoni 2009/496/KE, Euratom tal-Parlament Ewropew, tal-Kunsill, tal-Kummissjoni, tal-Qorti tal-Ġustizzja, tal-Qorti tal-Awdituri, tal-Kumitat Ekonomiku u Soċjali Ewropew u tal-Kumitat tar-Reġjuni dwar l-organizzazzjoni u l-funzjonament tal-Uffiċċju tal-Pubblikazzjonijiet tal-Unjoni Ewropea (ĠU L 168, 30.6.2009, p. 41).[3] KUMM(2010) 2020 finali; 3.3.2010.[4] KUMM(2010) 245 finali/2; 26.8.2010.[5] KUMM(2010) 743; 15.12. 2010.[6] Konklużjonijiet tal-laqgħa tal-Grupp ta’ Ħidma dwar il-Leġiżlazzjoni Elettronika tas-26 ta’ Ottubru 2010.[7] ĠU C […], […], p. […].[8] ĠU L 168, 30.06.2009, p. 41.[9] Ġabra 2007, p. I-10841.[10] KUMM/2010/245 finali/2.[11] ĠU L 13, 19.1.2000, p. 12.[12] ĠU L 23, 27.1.2010, p. 35.[13] AD= Approprjazzjonijiet differenzjati / AMD= Approprjazzjonijiet mhux differenzjati[14] EFTA: Assoċjazzjoni Ewropea tal-Kummerċ Ħieles.[15] Pajjiżi kandidati u, fejn applikabbli, pajjiżi kandidati potenzjali mill-Balkani tal-Punent.[16] Fir-rigward tar-riżorsi proprji tradizzjonali (dazji doganali, imposti fuq iz-zokkor), l-ammonti indikati għandhom ikunu ammonti netti, jiġifieri l-ammonti gross wara t-tnaqqis ta’ 25% għall-ispejjeż tal-ġbir.